Azərbaycanda gəmi-kruiz turizminin inkişafına nə mane olur? | DƏNİZ XƏBƏR\nAzərbaycanda gəmi-kruiz turizminin inkişafına nə mane olur?\nTürkiyədə kruiz (gəmi turu) tipli turların kifayət qədər populyar olduğu məlumdur. Gün ərzində bir neçə dəfə yunan adalarına və yaxın bölgələrə səyahətə çıxan gəmilər, öz komfortu, yüksək servisi, personalının nəzakətli davranışı, yüksək zövqlə təşkil etdikləri şou proqramla turistlərə yaddan çıxmayan anlar bəxş edirlər.\nGəmi turizminə maraq göstərən turistlərin sayının durmadan artdığı və səyahətçilərin bundan olmazın zövq aldığı aydın məsələdir. Hər şey daxil olan bu növ tətil, əyləncəni, mədəni istirahəti, dincəlməyi, bir çox şəhər və ya ölkəni tanımaq fürsətini birləşdirir. Mavi dənizi və parlaq günəşi yoldaş seçməklə turistlər dünya sahillərini, körfəzləri, adaları, limanları gəzir, gözəllikdən zövq alır, ölkələr, şəhərlər haqqında məlumat əldə edirlər.\n“Kaspi”qəzeti bununla bağlı geniş yazı hazırlayıb…\nNüfuzlu səyahət şirkətləri hazırda dəniz kruizlərinin çox populyar olduğunu inamla təsdiq edirlər. “Gəmi bir turistin bir çox istəklərini birləşdirir və o dənizdəki “qəsəbə”nin müvəqqəti sakini olur” – deyə qeyd edirlər. Bu baxımdan, hazırda dünyanın sahilyanı ölkələri kruiz turizminin inkişafına böyük önəm verirlər. Okeana, dənizə çıxışı olan dövlətlər üçün bu tip marşrutlar, hazırda turizm sənayesinin əsas gəlir sahələrindəndir. Ona görə də, bu gün dünyada dəniz nəqliyyatı inkişaf bumu yaşayır, kruiz donanması böyüyür, sərnişin gəmilərinin dizaynları yaxşılaşdırılır, rahatlığı artır, yeni dəniz və okean marşrutları müəyyənləşdirilir və inkişaf etdirilir. ABŞ, Böyük Britaniya, İtaliya, Fransa, İsveçrə, Skandinaviya ölkələri hazırda dünya turistlərini cəlb edən ən populyar kruiz səyahətləri həyata keçirirlər.\nSovet dövründə Azərbaycandan da qonşu ölkələrə gəmi turları həyata keçirilib. Hazırda ölkəmizdə turizmin inkişafı prioritet istiqamət kimi müəyyənləşdiyindən gəmi-kruiz turizmi ilə bağlı da müəyyən planlar olmalıdır.\nXəzər, coğrafi baxımdan qapalı hövzə olsa da, beş sahilyanı dövləti birləşdirmək və başqa dənizlərə çıxmaq baxımından kruiz turizm imkanları mövcuddur. Kruiz səfərlərini turistlərin istirahəti üçün ən maraqlı proqram hesab edən ekspertlərin fikrincə, Xəzərin turizm potensialı ölkənin büdcəsini zənginləşdirə bilər. Belə ki, Xəzərsahili kruiz səfəri üçün turistlərin cəlb ediləcəyi yerlər kifayət qədərdir. Xalqımızın zəngin mədəniyyətə malik olması, dənizdə çoxlu adaların mövcudluğu, təbiətin əsrarəngizliyi, dənizin özünün bioloji resursları, habelə zəngin enerji mənbələri, Neft Daşları şəhərciyi və s. kimi marağa səbəb ola biləcək resurslar turistləri cəlb edə bilər.\nHələ bir neçə il əvvəl kruiz marşrutlarının ideya kimi müzakirə edildiyini deyən Dövlət Turizm Agentliyi Azərbaycan-Qazaxıstan-Qırğızıstan-Özbəkistan-Türkiyə İpək yolu marşrutunun əsas destinasiya kimi seçildiyini qeyd edib. Bu marşrut bir neçə ölkənin ərazisindən keçmək şərti ilə tam olaraq fəaliyyətə başlayacağı təqdirdə, ölkəyə bir milyona yaxın turist cəlb edəcəyi nəzərdə tutulub. Pandemiyadan əvvəl Xəzərin o tayından bu tayına mövcud nəqliyyat vasitələri ilə ara-sıra gedib-gələn turistlər vardı. Ancaq bu xidmətin daha da genişləndirilməsi, kommersiya cəhətdən turistlərə göstərilən xüsusi xidmət kimi nəzərdə tutulması əsas şərtdir. O cümlədən, Rusiyanın iki vilayəti ilə – Dağıstan Respublikası və Həştərxanla müzakirə olunan gəmi turizmi də pandemiya səbəbindən fəaliyyətə başlamayıb. Bakı-Həştərxan marşrutu Rusiyanın bu vilayətləri ilə əlaqələrin daha da genişləndirilməsinə hesablansa da, hələ ki, fəaliyyəti dondurulub.\nTurizmçilər hesab edirlər ki, bu marşrutların işə düşməsi, hər şeydən əvvəl turistlərin sayının artmasına kömək edəcək və regional turizm paketlərinin formalaşmasına səbəb olacaq. Yəni turist turpaketlə səyahətini quranda, bir neçə ölkəni gəzməsi ona üstünlüklər verəcək və o səyahətdən daha çox zövq alacaq.\n“Turizmin növ müxtəlifliyi baxımından gəmi turizm marşrutlarının hazırlanması faydalı olar. Çünki bu, Xəzəryanı qonşu ölkələr üçün də çox maraq yaradar”- deyə turizm ekspertləri hesab edirlər.\nYerli turizmçilərin fikrincə, pandemiya səbəbindən və iqtisadi çətinliklər üzündən beynəlxalq gəmi turları işə düşməsə də, maraqlı turist marşrutlarının açılması üçün o qədər uzağa getməyə ehtiyac yoxdur. Məsələn, Xəzər dənizində və yaxın ətrafda gəzməli-görməli yerlər kifayət qədərdir. Sadəcə, marşrutları təşkil etmək və infrastruktur yaratmaq lazımdır.\nDəfələrlə müzakirə olunsa da…\nAzərbaycan Turizm Assosiasiyası sədrinin müşaviri Müzəffər Ağakərimovun fikrincə, gəmi turizmi sovet dövründə mövcud olsa da, hazırda dünyadakı inkişafı baxımından yeni turizm növü sayılır: “Sovet dövründə Bakı-Həştərxan, Bakı-Türkmənistan (Türkmənbaşı), Bakı-Ənzəli gəmi marşrutları vardı. Yenə də bu ölkələrlə müqavilələr bağlanmalı və marşrutları həyata keçirmək lazımdır. Sovet dövründə dəniz və çay gəmiləri ilə turistləri aparır və Volqa çayı boyunca səyahətlər həyata keçirilirdi”. Turizmçi hesab edir ki, Bakı-Həştərxan marşrutu işə düşsə, bu, turistlər üçün böyük maraq kəsb edər: “Turistlər may-sentyabr aylarında bu marşrutdan həvəslə istifadə edər. Təəssüf ki, bu marşrut dəfələrlə müzakirə olunsa da, turizm qurumları əhəmiyyət vermirlər. Təbii ki, hər hansı məhsulun təqdimatı üçün mexanizm işlənib hazırlanmalıdır. Bunun mexanizmi asandır, sadəcə mütəxəssislər cəlb edib həyata keçirilməlidir. Çevik turizm siyasəti ilə bu cür məhsullar daha tez formalaşır”. Eləcə də, turizmçi hesab edir ki, Xəzərdəki adalara səyahət üçün infrastruktur olmalıdır: “Xəzərdə adalar kifayət qədərdir. Tutaq ki, bu marşrutların fəaliyyətinə başlandı və Bakıya gələn turistlər və ya yerli sakinlər hər hansı bir adaya səyahət etdilər. Oralarda heç bir infrastruktur qurulmayıb. Bizə gələn turistlər üçün Xəzər dənizinə səyahət etmək çox maraqlı olar. Amma bu sahədə çoxlu işlər görülməlidir”.\nBakıdan Sumqayıta da getmək olmur?\nÖlkəmizdə turizmin inkişafının strateji hədəf kimi seçildiyini deyən turizm üzrə ekspert Ceyhun Aşurov bildirir ki, turizm məhsulları nə qədər çox olarsa, bizim öz turizm potensialımızı xarici və ölkə vətəndaşlarına göstərmək imkanlarımız da genişlənər. Gələn turistlər də çeşidli turizm məhsullarından faydalana və vaxtlarını daha əyləncəli keçirə bilərlər: “Dənizlə bağlı turizmin inkişafı, xüsusən lazımdır. Çünki Azərbaycan Xəzər dənizinin kənarında yerləşir. Gələn turistlərin çoxu Abşeron yarımadası ərazisinə gəldiyi üçün Xəzərdə səyahət onlar üçün vacibdir. Hətta mövsümdən asılı olmayaraq biz dəniz turizmindən istifadə edə bilərik. Yayda çimərlik olaraq, digər mövsümlərdə gəmi ilə səyahət təşkil etmək maraqlı olar”. Turizmçinin sözlərinə görə, sovet dövründə də gəmi ilə müəyyən səfərlər təşkil olunub və müəyyən kruizlər fəaliyyət göstərib: “Hətta Bakı-Sumqayıt arasında, o cümlədən cənub rayonlarına gəmi marşrutları olub. Bu gün də bu marşrutların fəaliyyətə gətirilməsinə ehtiyac var. Hətta turizmçilər arasında danışılmışdı ki, Bakıdan Sumqayıt parkına bir neçə saatlıq gəmi turu təşkil etmək mümkündür. Turistlər sənaye şəhərini görüb geri qayıda bilərlər. Eyni zamanda, Xəzəryanı ölkələrlə gəmi turları nəzərdə tutula bilər. Xəzərdə maraqlı adalar var və onlara müəyyən səyahətlər təşkil oluna bilər. Təbii ki, bu marşrutların yaranması və ideyanın tətbiqi müəyyən resurslar tələb edir. Hər şeydən əvvəl turistlər üçün uyğun olan gəmilər hazırlanmalı, onlara yönəlik məhsullar olmalıdır”. Turizmçi hesab edir ki, gəmi turlarının təşkilində qonşu ölkələrin, məsələn, Türkiyənin praktikasından istifadə etmək olar: “Türkiyənin bölgələrində müəyyən əyləncələr daxil olmaqla, gəmi ilə turlar həyata keçirilir. Bu marşrut Türkiyədə geniş inkişaf edib və onun modelini nümunə kimi götürmək olar. Əyləncə proqramlarında həm tarixə qısa səyahət olur, həm yemək-içmək təşkil edilir, həm də bələdçilər turistlərə ölkə haqqında məlumat verirlər. Bu kimi turların modelini tətbiq edə bilsək, bizə maddi vəsait qazandırar və turistləri daha çox cəlb edər. Biz bunu bir turizm növü kimi öz portfelimizə əlavə edə bilsək, bu sahədə inkişafa nail ola bilərik. Məsələn, Bakıda bir neçə gün qalan turist bir gününü də dəniz turuna həsr etməklə, səyahətini daha maraqlı edər. Bir gəmidə 200-300 nəfər insan Xəzərdəki adaların yanından keçəndə və ya adalara səyahət edəndə onlara məlumat verilər. Fikrimcə, bu məhsula böyük tələbat var. Əminəm ki, gəmi turizmi təşkil olunarsa, turistlərin çox xoşuna gələn bir məhsul olar. Bu marşrutların yaranması, həmçinin ölkələr arasında turistlərin axınına müsbət təsir göstərər”.\nXəzərin adalarını necə tanıdaq?\nNəzərə alsaq ki, Xəzərdə Abşeron arxipelaqına məxsus Pirallahı (Artyom), Çilov, Adsız, Böyük Zirə (Nargin), Gil, Zənbil, Daş adalar qövsü və s. kimi adalar var, ancaq onların həm turizm, həm tarixi, həm də coğrafi baxımdan tanıdılmaması təəssüf doğurur. Elə təkcə Bakı buxtasında, şəhərdən on kilometr cənubda çox kiçik – təxminən üç kvadrat kilometr ərazidə yerləşən, “Cəhənnəm adası” və ya “İlan adası” kimi tanınan Nargin adasını həm yerli, həm də xarici turistlərə tanıtmağa böyük ehtiyac var. Birinci Dünya müharibəsi zamanı imperiya cəlladlarının girov götürdükləri türk əsgərləri, eləcə də türk-müsəlman kəndlərindən əsir götürülmüş 10 000-dən çox insanın bu adada amansız işgəncələrə məruz qalaraq vəhşicəsinə öldürülməsi isə Türkiyədən və türkdilli ölkələrdən olan turistlər üçün böyük maraq yarada bilər. Tarix müəllimi Pərviz Ağalarov da bu fikri təsdiqləyir: “Xüsusən indiki Türkiyə-Azərbaycan yaxınlaşması fonunda Nargin adasında baş verənlərin tarixi aspektdən araşdırılması, həmçinin adaya turistik turların təşkil edilməsi, səyahət edən turistlərə məlumatların verilməsi çox maraqlı olar. Bu, həm tarixilik, həm də indiki dövlət siyasəti baxımından bizim maraqlarımıza xidmət edən məsələdir. Mən bu təklifi alqışlayıram!”\nTurizmin müxtəlif marşrutlarının təşkili və fəaliyyəti üçün kifayət qədər imkan və şərait, qonşu ölkələrdə də zəngin təcrübə olduğu halda, istifadə olunmamağı, sadəcə təəssüf doğurur. Bu tip marşrutların formalaşması, təkcə qeyri-neft sektoru kimi inkişafına ehtiyac duyduğumuz turizm sektorunun gəlir əldə etməsi, daha çox turist cəlbi üçün deyil, həmçinin turistlərin ölkəmiz və tariximiz haqqında daha zəngin məlumat əldə etməsi, böyüyən nəslin tariximizi bilməsi, ölkələrarası münasibətlərin daha da yaxınlaşması üçün vacibdir.\nPrevious articleTürkiyədə tur qayığı batıb: Xəsarət alanlar var – FOTO\nNext article“Ever Given” gəmisinin rəhbərliyi təzminat ödəməyə razı oldu


İqtisadi Şuranın səlahiyyətləri artırıldı » Index.az İqtisadiyyat və Biznes xəbərləri Index.az İqtisadiyyat və Biznes xəbərləri\nAzərbaycan Respublikasının İqtisadi Şurasının səlahiyyətləri artırılıb.\nİndex.az xəbər verir ki, bu, Prezident İlham Əliyevin bu gün imzaladığı Sərəncamla “Azərbaycan Respublikasında sitrus meyvələri, çay və çəltik istehsalının inkişafı ilə bağlı əlavə tədbirlər haqqında” sərəncama edilən dəyişiklikdə əksini tapıb.\nSərəncama əsasən, İqisadi Şura aqrar sahədə sığortanın inkişaf etdirilməsi ilə bağlı tədbirlərin sürətləndirilməsini təmin edəcək. Əvvəl bu səlahiyyət Azərbaycan Respublikasının Maliyyə Sabitliyi Şurasında idi.\nİqtisadi Şura, səlahiyyət, Nazirlər Kabineti, Prezident


İraq müharibəsi qlobal terror təhlükəsinin artmasına səbəb olub\nDünya xəbərləri 25 Sentyabr 2006 11:14 (UTC+04:00)\nİraq müharibəsi qlobal terror təhlükəsinin artmasına və islam radikalizminin yeni dalğasının yaranmasına şərait yaradıb. Belə bir rəy ABŞ-ın 16 kəşfiyyat xidməti nümayəndələrinin hazırladığı məruzədə öz əksini tapıb. "Qlobal terrorun tendensiyaları: ABŞ üçün əhəmiyyəti" başlıqlı məxfi sənədin məzmunu barədə bazar günü "Nyu-York tayms" qəzeti Amerika administrasiyasının məlumatlı mənbələrinə istinadən xəbər verib.\nTrend in İTAR-TASS-a istinadən xəbər verdiyi kimi, nəşrin müsahiblərindən biri adlarının mətbuatda çəkilməməsi xahişi ilə bildirib ki, sənədə əsasən, "İraq müharibəsi ümumi terror problemini ağırlaşdırıb". Sənəddə ABŞ ərazisində yeni terror aktlarının törədilməsi ehtimalı ilə bağlı konkret qiymətləndirmələr yoxdur. Bununla yanaşı, müəlliflər qeyd edir ki, 11 sentyabr 2001-ci il hadisələrindən sonra terror təhlükəsi artıb.


“Apple” şirkətinin həmtəsisçisi yeni proqram yaratdı » Aztehsil.com\n“Apple” şirkətinin həmtəsisçisi yeni proqram yaratdı\n"Apple” şirkətinin həmtəsisçisi Stiv Voznyak yeni "Woz U” onlayn təhsil proqramını istifadəyə verib. Proqram texniki təhsilin mənimsənilməsində müxtəlif insanlara yardımın göstərilməsini nəzərdə tutur.\nMəlumata görə, servis texnoloji sahədə karyera seçimi ilə yanaşı, İT şirkətlərinə yeni əməkdaşların təlimi üçün resurslardan istifadəyə imkan verəcək. Söhbət ilk növbədə proqram təminatı tərtibatçısı, mühəndis və s. kimi peşələrin nümayəndələrindən gedir.\nBildirilir ki, giriş kurslarından platforma istifadəçiləri pulsuz yararlana bilsələr də, gələcəkdə təlimin ödənişli olacağı gözlənilir. Kursların qiyməti barədə hələlik məlumat verilmir.\n"Apple” şirkəti "iTunes U” adlı oxşar təhsil platformasına malikdir. Servisə artıq minlərlə təhsil müəssisəsi, o cümlədən dünyanın ən nüfuzlu ali təhsil ocaqları (Oksford, Kembric universitetləri, Massaçusets Texnologiya İnstitutu) qoşulub. Bölmədən yüz mindən çox ABŞ tələbəsi aktiv şəkildə istifadə edir.\n"Apple" şirkəti anons etdi- Qatlanan "iPhone" hazırlanır\n“Apple” tezliklə öz pərəstişkarlarına innovativ əlavələrini təqdim edəcək\nDirektor imtahanına hazırlaşanlar üçün 3 sual-3 cavab\nTəhsildən yayınmanın səbəbləri, nəticələri və profilaktikası üzrə iş\nQrup işi zamanı qarşıya çıxan çətinliklər və onlardan çıxış yolları\n“Həm dincələk, həm öyrənək” layihəsinə start verildi ƏLAQƏ ÜÇÜN - 0507857111


ABŞ rus diplomatlarına məhdudiyyət qoymaq istəyir: 80 km-dən uzağa gedə bilməzlər\n27 İyun 2016 - 10:22\nABŞ rus diplomatlarına məhdudiyyət qoymaq istəyir:80 km-dən uzağa gedə bilməzlər\nVaşinqton Amerikadakı rusiyalı diplomatların hərəkət radiusuna limit qoymaq istəyir. Məlumatlara görə, qanun layihəsində Rusiya səfirliyinin əməkdaşlarına və ABŞ-dakı konsulluq əməkdaşlarına soyuq müharibə dövrünün nəzarət tələblərinin tətbiq olunmasından söz açılır.\nQanun layihəsi ilə bağlı ilk dəfə BuzzFeed News xəbər yayıb. Layihədə qeyd olunur ki, əgər Federal Təhlükəsizlik Xidməti bütün rusiyalı diplomatların postlarına təyin olunduğu ilk üç ay ərzində onlara hərəkət məhdudiyyətinin tətbiqinin vacibliyi ilə bağlı yazılı hesabat versə, Rusiya diplomatlarına postlarında fəaliyyətə başladıqları ilk üç ay ərzində olduqları ərazidən 80 km-ə qədər hərəkət etməsinə icazə verilsin. (Azadlıq radiosu)\nBuzzFeed adının çəkilməsini istəməyən ABŞ kəşfiyyat rəsmisinə istinadən xəbər verir ki, rusiyalı diplomatlarının dəfələrlə 5-ci günlər günortadan sonra 80 km radiosunda səyahət etmələri və bunun əks kəşfiyyatın onların hərəkətinə nəzarət etmək imkanlarına maneələr yaratması ilə bağlı Dövlət Departamentinə məlumatlar daxil olub. Qanun layihəsində Rusiya casuslarını, Rusiya təbliğatının sponsorlarını və digər fəaliyyətləri aşkara çıxaran və prezidentin təyin etdiyi əks kəşfiyyat qrupunun bərpasına çağırır.\nRusiya Xarici Işlər Nazirliyi Vaşinqtonu xəbərdar edib ki, əgər onun diplomatlarının hərəkətinə qadağalar qoyulsa, rəsmi Moskva da eyni cür davranacaq, eyni məhdudiyyətləri tətbiq edəcək.\nBu xəbərdarlıqla bağlı Rusiya Xarici İşlər Nazirliyinin mətbuat xidmətinin rəhbəri Maria Zakharova bu həftənin ortalarında keçirdiyi mətbuat konfransında məlumat verib.


APA - Allahşükür Paşazadə: “Azərbaycan müsəlman ölkələri arasında vəhdətin qurulmasında öndə getməyə qadirdir”\n15 Mart 2017 / 10:51\nAPA-nın məlumatına görə, bunu Qafqaz Müsəlmanları İdarəsinin sədri Şeyxülislam Allahşükür Paşazadə "İslam həmrəyliyi - zamanın çağırışı" mövzusunda Bakıda keçirilən beynəlxalq konfransda çıxışında deyib. O bildirib ki, tarixən çoxmillətli və çoxkonfessiyalı dövlət olan Azərbaycanda sabitlik mövcuddur: “Etnik və dini müxtəliflik ölkəmizin milli sərvəti kimi dəyərləndirilir. Azərbaycanda dövlət-din münasibətləri yüksək səviyyədədir. İslam aləmində dünyəvi dövlətçiliyin nadir modellərindən biri kimi tanınan Azərbaycan müsəlman ölkələri arasında vəhdətin qurulması proseslərində öndə getməyə qadirdir”.\nŞeyxülislam qeyd edib ki, bu gün dünyada dini və milli zəmində ekstremizm tüğyan edir, ksenofobiya, islamofobiya, radikalizm təzahürləri sivilizasiyalar arasında qütbləşməni dərinləşdirir, dinlərarası və millətlərarası dialoqa ciddi zərbə vurur: “Dünyanın müxtəlif nöqtələrində insan qırğını, dini-mədəni irsin məhvi prosesləri zamanında müsəlman aləmində həmrəyliyin olmaması səbəbindən yaşanan faciələrdir. Bu təhdidlərdən bəşər ailəsi yalnız səylərini birləşdirməklə, həmrəylik, dinlər arasında əməkdaşlıq sayəsində xilas ola bilər”.\nMübariz Qurbanlı: “Məzhəbçilik müsəlman dünyasına böyük ziyan vurur”


Qadınlarda aldatma nisbəti artır » Qadınla.Com - Qadınlar Birİncidir!\nQadınlarda aldatma nisbəti artırKeçdiyimiz illərdə tipik bir qadın problemi olaraq bilinən aldatma artıq kişilərin də baş bəlası oldu.Son illərdə evli qadınların yoldaşlarını aldatmasında sanki partlayış yaşanır. Vəziyyət belə olanda qadın aldatması boşanma səbəbləri arasında ilk sıralarda yerini alır.Əvvəlki illərdə yoldaşlarını aldadan kişilərin sayının çox-çox olduğuna diqqət çəkən mütəxəssislər son illərdə arvadı tərəfindən aldadıldığı üçün boşanma iddiası açan kişilərin sayında böyük bir artım var. "Qadınlar da artıq kişilər qədər aldadır" qiymətləndirməsini edirlər.QADINLAR, İŞ YOLDAŞIYLA HƏYAT YOLDAŞINI ALDADIR.- Evli qadınlar ərlərini ümumiyyətlə iş yoldaşıyla aldadır.- İş yoldaşıyla ərini aldadan qadınların yenə iş yoldaşları tərəfindən ərinə xəbər verilir.- Ərlərini aldatdıqlarını etiraf edən qadınların böyük bir hissəsini ərlərinin baxımsız olmasından şikayətlənirlər və bu səbəblərlə baxımlı olan kişilərlə birlikdə olmağa başlayırlar.Vəlayət atalara verilir.Mütəxəssislər, ərlərini aldadan uşaqlı qadınların boşanma iddiasında isə uşaqların vəziyyətinin özlərini çox məcbur etdiyini ifadə edirlər. Adının açıqlanmasını istəməyən bir üzv, "Aldadanın qadın və ya kişi olması əhəmiyyətli deyil. Ancaq, uşaqlı ailələrdə uşaqlar bu vəziyyətdən mənfi istiqamətdə təsirlənir. Bu səbəblə ərini aldadan qadına uşaqların vəlayətinin verilməməsi istiqamətində qərarlara da imza atırıq" dedi.Gəliri olan evli qadın boşanır.Əvvəllər kişilər boşanma iddiası açardı. İndi, qadınlar da ən az kişilər qədər boşanma iddiası açırlar. İqtisadi müstəqilliyi olan qadınlar yoldaşlarını boşamaqdan çəkinmirlər. Xüsusilə böyük şəhərlərdə, metropollarda yaşayan qadınlar evliliklərinin ilk üç ayında boşanma iddiası açaraq yoldaşlarından boşanırlar.


Qəbələ-Aküreyri aviabiletlər - bütün Qəbələ-Aküreyri teyyare bileti qiymətləri | Trips\nQəbələ - Aküreyri\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Qəbələ-Aküreyri təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nQəbələ-Aküreyri aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Qəbələ-Aküreyri biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Aküreyri - Qəbələ istiqamətinə


“Qarabağ”ın Konfrans Liqasının qrup mərhələsindəki rəqibi “Bazel” növbəti oyununa çıxıb.\nApasport.az saytının məlumatına görə, komanda İsveçrə Super Liqasının XVI turunda “Lozanna” ilə qarşılaşıb.\n“Sent Yakob-Park”da rəqibini qəbul edən Patrik Rahmenin yetirmələri ortabab “Lozanna”nın müqavimətini qıra bilməyib. “Qarabağ”la görüş öncəsi son dəqiqələrdə gələn qarşılıqlı qollarla 1:1 hesablı bərabərə qalan “Bazel” çempionluq yolunda büdrəyib. Bununla aktivində 30 xalla ikinci pillədə qərarlaşan komanda lider “Sürix”dən 4 xal geri qalır.\nQeyd edək ki, “Bazel” – “Qarabağ” oyunu dekabrın 9-da bu arenada keçiriləcək. Son tur öncəsi hər iki komandanın aktivində 11 xal var. Azərbaycan təmsilçisi qrupda birinci yeri tutmaq üçün səfərdə qələbə qazanmalıdır.


Prezident İlham Əliyev: İkinci Qarabağ müharibəsindəki parlaq tarixi Qələbəmiz gənclərin tərbiyə işində əsas rol oynamalıdır\n07 Sentyabr 2021 16:28\nAzərbaycan Prezidenti İlham Əliyev Fərid Qayıbovu gənclər və idman naziri təyin olunması ilə əlaqədar videoformatda qəbul edərkən çıxışında gənclərimizin tərbiyə edilməsi məsələsinə də xüsusi yer verib.\nDövlətimizin başçısı gənclərimizin ənənəvi dəyərlər əsasında tərbiyə almalarının zəruriliyini vurğulayaraq deyib: “İdman sahəsində tərbiyə məsələlərinə də çox ciddi diqqət yetirmək lazımdır. Bütövlükdə gənclərimizin tərbiyə edilməsi prosesi diqqət mərkəzində olmalıdır. Gənclərimiz ənənəvi dəyərlər əsasında tərbiyə almalıdırlar. Həm məktəblərdə, həm ailələrdə ənənəvi dəyərlər bizim əsas sütunumuzdur. Azərbaycan dəyərləri, milli dəyərlərimiz bizim üçün əsas prinsipdir və gənc nəsil də bu ruhda tərbiyə almalıdır, milli ruhda, vətənpərvərlik ruhunda tərbiyə almalıdır. Gənc nəsil mənfi xarici təsirdən uzaq olmalıdır və buna nail olmaq üçün tərbiyə işləri aparılmalıdır. Gənclər savadlı, bilikli olmalıdırlar, eyni zamanda, milli mədəniyyətimizə yaxın olmalıdırlar. Bizim milli dəyərlərimizi dərk etməlidirlər, onları yaşatmalıdırlar və bu istiqamətdə çox ciddi iş aparılmalıdır. Çünki indiki dünyada qloballaşma prosesləri gedir və bəzi hallarda xarici dairələr gəncləri özləri üçün əsas hədəf seçirlər. Yəni, gəncləri aldatmaq, yoldan çıxarmaq üçün səylər göstərilir. Biz bunu görürük və əlbəttə, bunun qarşısı alınmalıdır”.\nVətən müharibəsində Şanlı Zəfərin gənclərin vətənpərvərlik ruhunda tərbiyəsində önəmini xüsusi vurğulayan Azərbaycan Prezidenti bildirib: “Burada vətənpərvərlik hissləri ön planda olmalıdır. Əlbəttə ki, İkinci Qarabağ müharibəsindəki parlaq tarixi Qələbəmiz gənclərin tərbiyə işində əsas rol oynamalıdır. 44 günlük Vətən müharibəsinin hər günü bizim üçün əzizdir, doğmadır. Vətən uğrunda öz canlarından keçmiş şəhidlərimizin əziz xatirəsi bizim üçün doğmadır, bizim üçün müqəddəsdir və gənclər bu nümunələr əsasında tərbiyə almalıdırlar. Bizim gənclər artıq müzəffər xalqın nümayəndələri kimi böyüyəcəklər. Bunun çox böyük mənəvi və psixoloji mənası var. Uzun illər Azərbaycan işğala məruz qalmış ölkə, biz azərbaycanlılar isə düşmən tərəfindən öz doğma torpağından didərgin salınmış xalq kimi yaşamışıq, əzab-əziyyət içində yaşamışıq, fiziki və mənəvi əzablar içində yaşamışıq. Biz buna son qoyduq. Bundan sonra müzəffər xalq kimi, qalib ölkə kimi, qürurlu insanlar kimi əbədi yaşayacağıq. Bu şanlı tarixi yaşatmaq üçün, qorumaq üçün və gəncləri bunun əsasında tərbiyə etmək üçün sizin nazirliyinizin üzərinə böyük vəzifələr düşür”.\n18 Sentyabr 2021 Birinci vitse-prezident Mehriban Əliyeva rəsmi instaqram səhifəsində Milli Musiqi Günü ilə bağlı paylaşım edib\n18 Sentyabr 2021 Pərvin Kərimzadə: “Üç Qardaş - 2021” beynəlxalq təlimi Azərbaycan, Türkiyə və Pakistan arasında əməkdaşlığın daha da möhkəmlənməsinə xidmət edəcək\n18 Sentyabr 2021 YAP Gənclər Birliyi ən böyük gənclər təşkilatı olaraq ölkə gənclərini bir çətir altında birləşməsini hədəfləyir\n18 Sentyabr 2021 Kamaləddin Qafarov: “Azərbaycan-Türkiyə-Pakistan ittifaqı qardaşlıq və həmrəylik birliyidir”\n18 Sentyabr 2021 Sentyabrın 18-i Milli Musiqi Günüdür\n17 Sentyabr 2021 “Ümumrespublika Xəmsə Festivalı”nın şimal-qərb regionu üzrə VI turu keçirilib\n17 Sentyabr 2021 Vətən müharibəsi fatehlərinin Zəfər triumfu – Şuşa\n17 Sentyabr 2021 Prezident İlham Əliyev Üzeyir Hacıbəyli adına Bakı Musiqi Akademiyasının əməkdaşlarına fəxri adların verilməsi haqqında Sərəncam imzalayıb\n17 Sentyabr 2021 Prezident İlham Əliyev Üzeyir Hacıbəyli adına Bakı Musiqi Akademiyasının əməkdaşlarının təltif edilməsi haqqında Sərəncam imzalayıb\n17 Sentyabr 2021 Prezident İlham Əliyev Üzeyir Hacıbəyli adına Bakı Musiqi Akademiyasının əməkdaşlarına Azərbaycan Respublikası Prezidentinin fərdi təqaüdlərinin verilməsi haqqında Sərəncam imzalayıb\n17 Sentyabr 2021 Nizami rayonunda yeni tədris ili ilə əlaqədar aztəminatlı ailələrin uşaqlarına yardım edilib\n17 Sentyabr 2021 Ceyhun Bayramov: Azərbaycan BMT və onun ixtisaslaşmış qurumları ilə əməkdaşlığa əhəmiyyət verir\n17 Sentyabr 2021 Arif Alvi: Heydər Əliyev Fondunun Pakistanda reallaşdırdığı layihələr ölkələrimiz arasındakı əlaqələrə xüsusi töhfə verir\n17 Sentyabr 2021 Milli Məclisin deputatı Ağalar Vəliyev Goranboy rayonunda şəhid ailələri və qazilərlə görüşüb\n17 Sentyabr 2021 Leyla Abdullayeva: Beynəlxalq hüquq çərçivəsində ədaləti təmin edəcəyik


“Sədaqət”li jurnalistika, yoxsa feodalist kriteriyalar - Azərbaycan mediasının “God father”i » Demokratik.Az\nDemokratik.Az » Xəbərlər » Ölkə içi » “Sədaqət”li jurnalistika, yoxsa feodalist kriteriyalar - Azərbaycan mediasının “God father”i\n28 iyun 2020, 15:25\nƏli Həsənovun “sədaqət” tələbinin nə jurnalistika, nə dövlət, nə insanla əlaqəsi vardı...\nJurnalist-yazarın ölkəsinə sədaqəti jurnalistikanın kateqorial prinsiplərində açıq şəkildə ifadə edilib: obyektiv xəbər, qərəzsiz şərh, haqlarında iddia olan tərəflərin hamısına söz haqqı vermək. (Azərbaycan jurnalistikasının hal-hazırkı duayeni Cahangir Məmmədlinin “100 manat 40 qəpiklik qəzet” fəlsəfəsinin jurnalistika kriteriyalarının harasında olduğunu özünü görəndə soruşacağam).\nÖrnək istəyirsinizsə, 1977-ci ildən bəri Orta Şərq və Körfəz bölgəsində yaşayan Britaniyanın “The İndependent” qəzetinin müxbiri Robert Fiskin 17 iyun 2018-ci ildə müharibəyə səbəb ola biləcək “Suriya kimyəvi qazdan istifadə etdi”- iddiasını, “Qaz deyil, tozdur”- yazısıyla puça çıxarmasını göstərə bilərəm. Bəşər Əsədə qarşı irəli sürülən bu ittihamın ideoloji baxımdan ilhamvericisi Fiskin vətəndaşı olduğu Britaniya idi. Jurnalist vicdanını ölkəsinin böhtanından irəlidə tutan Fisk, Douma bölgəsindəki xəstəxanaya gedərək çoxu uşaqlar olmaqla, oradakı vətəndaşların xəstəxanalara yerləşdirilməsinin səbəbinin “kimyəvi qaz yox, səhradan gələn toz” olduğunu müəyyənləşdirdi və bölgə savaşdan qurtuldu. Bu örnəkdə Robert Fisk vətəndaşı olduğu ölkəyə xəyanət etdimi? Bunu söyləyə biləcək vicdan sahibi varmı? 15 ildən bəri tanıdığım Robert Fiskin bu hərəkəti jurnalistika tarixinə qızıl hərflərlə yazıldığı kimi, vətəndaşı olduğu ölkənin yanlış bir planını ifşa edərək, Britaniyanı da qanlı bir savaşın içindən çəkib çıxardı. Bir jurnalistin öz ölkəsinə bundan gözəl sədaqəti olarmı?\n1-2 qurumu çıxmaq şərtiylə başda dövlətin agentliyi və TV kanalı olmaqla, Azərbaycan mediasının “dizayneri” Əli Həsənovun jurnalistlər qarşısında qoyduğu “sədaqət” tələbinin nə jurnalistika, nə dövlət, nə insanla əlaqəsi vardı. Jurnalistika sənayeləşmənin, müasirləşmənin tələbiylə meydana çıxmış bir fenomendir (Novruzəlinin məktub atdığı poçt qutusu kimi). Şübhəsiz ki, medianı dizayn etmə vəzifəsini öz üstünə götürən bir dövlət məmuru ya bunu anlamırdı, ya da “müasirləşmə” məfhumundan xəbərsiz olduğuna görə medianı feodalizmin məhsulu kimi qavrayırdı. Ona görə jurnalistləri “feodalist” prinsipə görə iki yerə bölüb, özünə təhkim etdiklərinin alnına “sədaqətli” damğası vurmuşdu (Rusiyada 1861-cı ildə ləğv edən “Təhkimçilik” üsuluna bənzər şəkildə). “Sədaqətli”lərdə peşəkarlıq (o biri dəyərləri saymağa ehtiyac varmı?) axtarılmırdı.\nÖrnək istəyirsinizsə, buyurun: 2016-cı ilin mayında şəxsən Əli Həsənovun qəbulundan keçərək bir mətbuat orqanının müxbiri kimi İstanbula gələn şəxs zəng etdi, görüşdük. İlk sözü “Əli Həsənov məni çox istəyir, deyir ki, sən bizə sədaqətlisən. Sağlıq deyəndə mənim də adımı çəkir”- oldu, mənə özünü bu şəkildə təqdim etdi, Türkiyəyə də özünü bu şəkildə tanıtdırmağı planlaşdırırdı. Ondan əvvəlki illərdə dövlət agentliyinin müxbirləri də özlərinin mənim üzərimdəki üstünlüklərini “Əli müəllimin adamıyam, onun çörəyini yeyirəm”- kəlamlarıyla göstərməyə çalışmış, mənim üzərimdəki imtiyazlarını “sədaqət” və “Əli müəllimin çörəyini yemək” – ambisiyalarıyla sübut etmək istəmişdilər.\nƏli Həsənovun yaratdığı mühitin bu “ekzemplyarlarına” baxanda insana elə gəlirdi ki, o, Azərbaycan mediasının “God father”idir, bunlar hamısı onun burnundan “fırt” edib düşüblər. Başqa bir örnək: FETÖ-nün hərbi çevriliş təşəbbüsünün 1-ci ildönümündə – 2017 ilin iyulunda Ankaraya, təxminən, 250 əcnəbi jurnalist dəvət edilmişdi. Əli Həsənovun “sədaqətli” jurnalistlərindən biri AKP sədrinin o vaxtkı müavini Mahir Ünalın mətbuat konfransında sual vermək adına “Biz Türkiyəni dəstəkləməliyik”- sözünü 2 dəqiqədə, təxminən, 10 dəfə təkrarlayandan sonra Mahir bəyin səbri çatmayaraq, “otur”- demişdi. Azərbaycan da elə bilirdi ki, Əli Həsənov ən “sədaqətli” jurnalistləri yığıb xaricə göndərir, onlar da cənab prezidentin arzu etdiyi kimi, beynəlxalq media qurumlarıyla səmərəli iş quraraq, torpaqlarımız üzərindəki işğalın, soyqırımın, terrorun, separatçılığın mahiyyətini o qurumlara izah edir, məqalələr çap etdirib dünya ictimaiyyətinə obyektiv məlumatlar verirlər.\n“Sədaqətli” jurnalistlərdən birinin erməni terrorçuluğuna dair kitabı İstanbulda ARDNŞ-in böyük maddi dəstəyi ilə çıxmışdı (nəşriyyatın adını heç cür yadımda saxlaya bilməmişdim). Əli Həsənovun ön sözüylə çıxan kitabdakı materialların hamısı jurnalist yox, kəşfiyyat işiydi: dünyanın müxtəlif ölkələrindəki internet saytlarından erməni terrorçuluğuna qarşı toplanan materiallar kitaba daxil edilmiş, arxa qabıqda jurnalistin 2010-cu ildə “MTN mükafatı” aldığı qeyd edilmişdi. Adı-sanı məlum olmayan nəşriyyatın neçə tirajla çıxardığı da bilinməyən o kitabdan Türkiyədə bu işlərlə məşğul olanlar nə anladılar, kitab necə təsir yaratdı, hansı ciddi reaksiyalar gəldi, düşməni zərrə qədər narahat etdimi? Yoxsa o kitabın çap edilməsiylə edilməməsi arasında heç bir fərq olmadı?\nHələlik Əli Həsənovun “sədaqətli” jurnalist məfhumunun məhsullarına toxunduğumuza görə, kitab məsələsini sonra daha geniş yazacağıq. Onun “sədaqətli” jurnalistika məfhumunun mahiyyətini bir neçə əcnəbi dil bilmək, şəffaf və obyektiv olmaq, jurnalistikanın beynəlmiləl prinsiplərinə əməl edərək gecə-gündüz çalışmaq deyil, bölgəçilik, savadsızlıq, arxasını Əli Həsənova söykəmək, mütilik, köləlik təşkil edirdi. Bu jurnalistika hansı ölkəyə nə qazandırıb ki, Azərbaycana da nəsə qazandıra?\n“Kommersant”ın xüsusi müxbiri, dostum Andrey Kolesnikovun işi prezident Vladimir Putinin gündəlik fəaliyyətini işıqlandırmaqdır. Əli Həsənova tövsiyə edirəm ki, vaxtı olanda (ancaq gərək rusca yaxşı bilə) Andreyin yazılarını oxusun. O yazıların məzmununun 90%-i Putinin söz və hərəkətləri də daxil olmaqla, lağlağıdan ibarətdir. Ancaq nə Putin deyir ki, Andrey Kolesnikov məndən yazmasın, nə də qəzet onu o işindən uzaqlaşdırır. Əli Həsənovun kriteriyasına görə, Andrey Kolesnikov “sədaqətsiz” jurnalist-yazardır, eləmi?\nHər yazıda olduğu kimi burda da təkrar edirəm: “Mən Əli Həsənovun çörəyini yeyirəm”- deyən o “sədaqətli” jurnalistlərin hansı biri keçən il noyabrın 29-dan bəri bircə dəfə Əli Həsənovu xatırlayıb? Feodalizmin jurnalistikası yox idi, olmurdu, ola bilməzdi. Görünür, Əli Həsənov ölkə jurnalistikasına “sədaqət” prinsipini gətirəndə onun adının “jurnalistika” ola bilməyəcəyini dərk etmirmiş. Jurnalistika cəhənnəm, “dövlət” məfhumunun məzmun və mahiyyətini bilsəydi, “Ailə üzvlərimin biznesiylə fəxr edirəm”- deməyə cəsarəti çatmazdı.\nOnun hali-pürməali barədə yazmaq gülüşlə bərabər göz yaşını da özüylə gətirib-gəlir. Ona görə yazmağa davam edəcəyik və Əli Həsənovun dizayn etdiyi Azərbaycan mediasının hali-pürməaliylə bağlı Türkcə çapa hazırladığımız kitabımıza bu yazıları da əlavə edəcəyik.\nDanabaş məktəbində müdir olmuş Cəlil Məmmədquluzadə 7 aprel 1906-cı ildə Tiflisdə çıxardığı əfsanəvi “Molla Nəsrəddin” dərgisinin ilk nömrəsindəki yazısında necə demişdi? “Sözünü o kəslərə de ki, səni eşitmirlər”.\nMayis Əlizadə, (Dominant.az)\nJurnalistlər Şirməmməd Hüseynovun məzarını ziyarət edib - FOTO\nRauf Talışinski "Qurd qapısı" qəbirstanlığında dəfn olundu\nJurnalist Oqtay Cəfərov vəfat etdi – Nekroloq\nMedianı üz qaralarından təmizləmək zamanıdır\nMətbuat Şurası seçki ilə bağlı yekun rəy açıqladı\nMŞ “Gürcüstan” qəzetinin redaktorunu təltif edib


Mərdəkan esseləri - Qərib MEHDİ | Edebiyyatqazeti.az\nMərdəkan esseləri - Qərib MEHDİ\n27.11.2019 15:05 | 1153 dəfə oxunub A A+ A- Proza\nBu ilin mart ayında Mərdəkan qəsəbəsində yerləşən Əmək Veteranları xəstəxanasında müalicə olunarkən aşağıdakı esseləri qələmə aldım...Müəllif\n1. Dərman... Dəyirman...\nMərdəkanda Əmək Veteranları Xəstəxanasında müalicə olunuram. Qarşı-qarşıya duran tərəflər qulluğumdadırlar. Həkim dərmanı, Fələk isə dəyirmanı ilə. Həkim dərmanı ilə xəstəliyimi dəf etməyə, ömrümü uzatmağa çalışır. Fələk isə dəyirmanı ilə ömrümü üyüdüb qurtarmaq inadından əl çəkmir. Görək, dərman dəyirmanın qarşısında nə qədər tab gətirə biləcək?!.\n21 mart 2019-cu il\n2. Telefon nömrəsi: 254-35-52\nQeydiyyat otağında gülərüzlü, sərvboylu Fəridə xanım yeni gələnləri bir-bir qeydiyyatdan keçirir. Mənim də növbəm çatır. Onlardan soruşduqlarını məndən də soruşur:\n- Zəhmət olmasa, telefonunuzu deyin.\nMən üstümdə götürdüyüm cib telefonumun nömrəsini deyirəm. O, mənalı şəkildə üzümə baxıb sözümə düzəliş verir:\n- Bizə ev telefonunuz lazımdır.\nDüzəlişin nəyə xidmət etdiyini anlayıram. Əlacım nədir, sorğusunu cavablandırıram:\nNiyə məhz ev telefonu?.. Başa düşüləndir. Hər ehtimala qarşı. Birdən... Evə xəbər vermək məcburiyyətində qalarlar.\n21 mart - Novruz bayramı axşamı. Mərdəkan xəstəxanasında özümə məxsus palatada tək oturmuşam. Bayram axşamında şənlənmək, deyib-gülmək, yeyib-içmək üçün, icazəli-icazəsiz - xəstələrin hamısı evlərinə gedib. Danışmaq üçün bir adam tapmıram.\nYeməkxana xidmətçiləri mənim üçün kasıbyana bayram süfrəsi bəzəyiblər. Nemətlər mənə baxır, mən də onlara. Qəlbimi bir qüssə dumanı bürüyüb. Tək olanın yükü ağır olur - çək görüm, necə çəkirsən?! Tanrının təamını belə, tək yemək olmur. Hazır atalar sözünün (meşədə aslan da tək olmasın) qatqarına öz möhürümü vurdum: meşədə aslan, xəstəxanada xəstə də tək olmasın. Görəsən, bu nə taledir mən yaşayıram?.. Bu təkliyin qalasını uçuran bir möcüzə arzulayıram.\nBirdən Xəyal məni çaşdırır. Bərk həyəcanlanıram. Ürəyim şiddətlə döyünür. ...Gördüyüm gerçəkdir, yoxsa Xəyal? Qeybdən süfrəmə məni təklikdən qurtaran nurlu bir əl uzanır. Heyrət içində pıçıldayıram: Bu, Sənsənmi, İlahi?! Yoxsa məsləhət bildiyin başqa birisinin əli?!\nBu möcüzəli mənzərə nə qədər çəkəcək? Deyəsən, reallıq qəlbimin qapısını döyür.\n4. Günəş məndən küsüb?..\nXəstəxana həyatı darıxdırıcı olur. Xüsusilə havaların üzü dönəndə. Mən səhər-səhər günəşli havada gəzməyə öyrəncəliyəm. Amma neçə gündür təmiz hava almaqdan, günəşin parlaq nurunu içməkdən məhrumam. Deyəsən, günəş məndən küsüb... Bəlkə də, araya girən var.\nNeçə gündür dəli küləklər ağacların saçını yolub zorla rəqsə dəvət edirlər. Ağaclar zora müqavimət göstərə bilmirlər. Bir tərəfdən də qara bulud qara çadra kimi günəşin üzünü örtüb. Araya girən üçlüyün biri də yağışdır. O da aramsız olaraq çiləyir. Məqsədim günəşi görmək, onun şəfəqinə bələnməkdir. Bu arzuya qarşı duranlar məni ev (palata) dustağı ediblər.\n...Bu səhər gözlərimi açanda hər tərəfim parlaq işığa qərq olduğunu gördüm. Dəli külək də, qara bulud da, çılğın yağış da təpintiyə dözməyib aradan çıxmışdılar. Günəş pəncərədən mənə baxıb gülümsəyirdi. Sevindim. Deməli, günəş məndən küsməyibmiş. Axı böyüklər kiçiklərdən küsmürlər...\n5. Gül, yoxsa dua?..\nBu yazım bağban, rəhmətlik Məşədi Əli Ələsgəroğlu haqqındadır. Ancaq mövzuya keçməzdən əvvəl bir neçə insanı xatırlamağa, onların da haqqında söz deməyə ehtiyac duydum.\nMərdəkan qəsəbəsində yerləşən Əmək Veteranları Xəstəxanasına davamlı gəlişimdən istifadə edib ziyarətlərdə də bulunmuşam. Onlardan biri yazıçı Seyran Səxavət və şair Xosrov Natillə Xəzər dənizinin görüşünə getməyimdir.\nSeçilən insanlardan olan, sınaqlı seyid Mir Möhsün Ağanın möhtəşəm məqbərəsini elə birinci gəlişimdə ziyarət etmişəm. Nəzir paylayıb, problemli səhhətim üçün ruhundan, cəddindən şəfa diləmişəm. Məqbərəsinin tikilib başa çatmasında dövlətlə birgə xalq da maddi köməyini əsirgəməyib.\nSonrakı yayda məşhur Azərbaycan milyonçusu, mesenat, öz pulu ilə Avropa arxitekturası ilə ayaqlaşan binalar tikdirən; maarif, mədəniyyət və neft sənayemizin inkişafında müstəsna rol oynayan Hacı Zeynalabdin Tağıyevin sadə məzarını ziyarət etməkdə palata yoldaşlarım mənə şərait yaratmışdılar.\nDüzünü deyim ki, Hacının uyuduğu məkana, simicliklə qurulan sinə və baş daşlarına baxanda bərk təəssüfləndim. O, təmənnasız əməllərinə, ehtiyacı olanların harayına yetməsinə, özü ziyalı olmasa da, milli ziyalılara dayaq durmasına görə "Millət Atası" titulu qazanmışdı. Bərəkətli yeraltı sərvətinin "bir qaşıq" neftindən qazanc götürən Alfred Nobelin adına təsis olunan mükafat dünyanın ən yüksək çoxsahəli mükafatı sayılır. O neftin sahibinin adına isə dünyanı əhatə edən belə bir ödül - "Hacı Zeynalabdin adına mükafat" indiyədək təsis olunmayıb. Halbuki, o buna layiqdir. Əvəzində Sovet sistemi çörək verən Millət Atamızın Sara adlı qızını dilənçiliyə düçar edib bir tikə çörəyə möhtac qoydu. Dünyanın gərdişidir də...\nHacı Əlinin məzarı...\nBu geniş, yarlı-yaraşıqlı bağda bircə məzar var. Kiçik başdaşına adı, soyadı və ömür tarixi yazılıb: Məşədi Əli Ələsgər oğlu, 1857-1944. səksən yeddi il ömür sürüb. Görəsən, kimdir bu adam ki, ümumi məzarlıqda deyil, tək-tənha sanatoriya tipli xəstəxananın geniş bağında, hüzurunda dayanan şam ağacları arasında dəfn olunub. Bağban. Tərcümeyi-halını gərəyincə bilmirəm. Eşitdiklərimdən onu öyrəndim ki, bu geniş bağı - meşəyə bərabər bir bağı o salıb, onları böyüdüb ərsəyə yetirib, o, ağacların dibini belləyib, yumşaldıb, qurumuş budaqlarından o təmizləyib. Günəşi göydən gəlsə də, suyunu o verib sevimli ağaclarının. Bağın kölgəsini, təmiz havasını təmənnasız paylayıb adamlara.\nBağbanla bağ arasında qəribə bir ünsiyyət, sevgi yaranıb. Elə bunun hesabına öləndə bağbanı yetirmələrindən - ağaclardan ayırmayıblar. Qoca bağbanı insan-ağac kimi tapşırıblar torpağa, tapşırıblar ağaclara...\nKimlərsə bu məzarı tez-tez ziyarət edir, üstünə təzə-tər gül dəstələri qoyur. Mən də rəhmətliyin ziyarətinə gəlmişəm. Ancaq gülsüz, çiçəksiz. Əvəzində ruhuna dua oxuyub, salavat çevirirəm. Onun ruhunu gül məmnun edərdi, yoxsa dua? Bildiyim qədər müsəlmançılıqda duaya üstünlük verirlər. Allah rəhmət eləsin!.. Ruhu şad olsun!\n23 mart 2019-cu il\n6. Küləklər... ağaclar...\nKüləklər həm aşağıya - yer üzünə, həm də yuxarıya - göyə bağlıdır.\nAğacların isə əlləri göyə sarı olsa da, kökləri yerə dayanıqlıdır.\nKüləklər sərhədsiz ixtiyar sahibləridir, bütün dünyanı dolaşıb öz güclərini nümayiş etdirməyin vurğunudurlar.\nAğaclar isə ancaq tapındıqları torpağa sadiqdirlər, bir addım kənara belə çıxmağı ağıllarına gətirməzlər.\nKüləklər güclü olmaqları ilə kifayətlənməyib, həm də gözəgörünməzlik sehrinə yiyələniblər.\nAğaclar hiylədən, məkrdən uzaqdırlar. Ona görə də olduqları kimi görünürlər.\nKüləklər tez-tez Ağaclarla vuruşa çıxırlar. Bu qarşıdurma heç də insan cəmiyyətində baş verənlərdən fərqlənmir.\nBirisi güclüdür, o birisi zəif. Birisi qəzəbli, dağıdıcıdır, o birisi mülayim. Birisi hücum edəndir, o birisi müdafiə olunan. Birisinin hökmranlığı, ağalığı o birisinin məhkumluğu üzərində bərqərar olub.\nÇarə yoxdur. Küləklər hansı havanı çalsalar, yaşam xatirinə Ağaclar o havanı oynamağa məhkumdurlar...\n7. Yazmaq əzabı\nYaradıcılıq otağımda - palatamda masa arxasında oturub fikirlərimi qələmə alıram. İndi məni düşündürən bir başqa səbəb var. Burada mən yazmaq işinin əzabını çəkirəm, yoxsa nəşəsini duyuram? Mənim cavabım o qədər də yetərli olmaz. Görək, bu barədə nəhənglər (iki nümunədə) nə deyirlər.\nAdı dünyanın ən möhtəşəm 10 yazıçısı sırasında yer alan, yaradıcılıq məhsulları 90 dildə əhatələnən böyük rus yazıçısı, Lev Nikolayeviç Tolstoy yazı işini "cəhənnəm əzabı" adlandırıb. Kəskin və birbaşa deyimdir. Gerçəyi daha dürüst ifadə etmək üçün mübahisəyə, fərqləndirməyə yer varmı? Var.\nUcalığı ilə buludlarla döyüşən Göyçə dağlarının bir insanı - dağ qardaşı da göz qabağındadır. Bu, ağzı dürr saçan, adı ellərdə məşhur olan Aşıq Ələsgərdir. Dədə Qorqudun XIX yüzillikdəki varisi Dədə Ələsgər yazmaq, yaratmaq işini xeyli fərqliliyi ilə nəzərə çatdırır: "Zəhmətdə zəhri həlayıl (ən kəskin zəhər), ləzzətdə baldı yüküm".\nAcılı-şirinli yazı prosesinə Dədə Ələsgər daha düzgün qiymət verib. Tolstoy onun bu fikri ilə tanış olsaydı, məncə, böyüklüyündən enməyərək özünün birtərəfli qənaətinə məmnuniyyətlə düzəliş verərdi.\n25 mart 2019-cu il\n8. Kədər... Ümid...\nBu da son gün. Müalicə müddətim başa çatırdı. Yola düşmək üçün yır-yığış etdim. Evə - nəvələrimə qovuşmaq istəyim qəlbimi çırpındırırdı. Sözümlə, nəzərlərimlə hər kəslə, hər şeylə - əziyyətimi çəkənlərlə, qulluğumda duranlarla vidalaşırdım.\nMüalicə müddəti haqqında arayış və xəstəliyimin tibbi tarixçəsi - epiqriz almaq üçün diqqətli və qayğıkeş həkimim Gülnarə xanımın qəbulunda oldum. (Otaq yoldaşı, həmkarı Saleh həkimi də salamlayıram). Həkimim lazım olan sənədlərimi verib gülümsündü:\n- Sizi qoca kişi kimi qəbul edib, cavan oğlan kimi yola salırıq!.. Narazı deyilsiniz ki?\nHələ vaxtilə məşhur çarəçi - loğman İbn Sina həkimin hikməti, müalicə üsulları barədə demişdi: "Xəstəni mərəzdən xilas etmək üçün cərrah üç vasitədən istifadə etməlidir - neştərdən, dərmandan və sözdən". Gülnarə həkim fikrini çatdırmaqda sözü önə çəkmişdi. Təşəkkürümün dərinliyini və səmimiliyini çatdırmaq üçün Allahı da özümə qoşdum:\n- Şəfalı əlləriniz var olsun, həkim! Allah sizdən razı qalsın!\nBudur, Gəncəyə - məni doğma ocağa doğru aparan avtobusda oturmuşam. Yolumu intizarla gözləyənlər sevinəcəklər. Gəncədən gələndə yüküm kədər idi. Gəncəyə dönürəm, yüküm işıqlı ümiddir!..\n26 mart 2019-cu il


15:08 27 Yanvar 2021 Oxunub : 2343\nAzərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin Elektron Hökumətin İnkişafı Mərkəzinin (EHİM) 2020-ci ilin yekunlarına həsr olunan hesabat toplantısı keçirilib. Toplantıda Dövlət Agentliyinin sədri Ülvi Mehdiyev iştirak edib.\n“ASAN xidmət”dən Azvision.az -a verilən məlumata görə, EHİM-in direktoru Fariz Cəfərov 2020-ci ildə görülən işlərə dair hesabatında bildirib ki, ötən ilin aprel ayında EHİM Daxili İşlər Nazirliyi ilə birgə “Xüsusi Karantin Rejiminin Tətbiqi Zamanı İcazələrin Alınması və Monitorinqi Sistemi”ni yaradıb.\n2020-ci il ərzində Sistem üzərindən 1 milyon 270 mindən çox vətəndaşın və 139 mindən artıq qurumun fəaliyyətinə icazə verilib. İl ərzində vətəndaşlardan SMS icazə sisteminə 112 milyondan artıq SMS daxil olub və 95 milyon müraciətə müvafiq icazələr verilib.\nF.Cəfərov qeyd edib ki, 2020-ci ilin yekunlarına görə “ASAN Login” istifadəçilərinin sayı 2019-cu illə müqayisədə 3 dəfədən çox artaraq 1 milyon 741 min təşkil edib. “E-Gov.az” portalında 38 qurum tərəfindən təqdim edilən 443 elektron xidmət üzrə qeydiyyat sayı isə 175 min artaraq yekunda 1 milyon 266 min təşkil edib. İnteqrasiya edilən sistemlərlə birgə 700-dən artıq elektron xidmətə çıxışı təqdim edən “myGov” portalında isə istifadəçi sayının 2019-cu illə müqayisədə 10 dəfə artaraq 433 min olduğu qeyd edilib. 2020-ci ildə “myGov”da xidmətlərdən istifadə sayı 2019-ci ilə nisbətən təqribən 15 dəfə artaraq 11 milyon 500 min təşkil edib. İl ərzində “myGov” portalı vasitəsilə vətəndaşlara 3 milyon 200 mindən çox bildiriş göndərilib.\nTeqlər: EHİM ASAN-xidmət


Cinsi əlaqə münasibəti daha da möhkənləndirir » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Tez-tez cinsi əlaqənin sağlamlığa faydaları haqqında müxtəlif məlumatlar eşidirik. Qadınlar isə hələ də bu məlumatların kişilər tərəfindən uydurulduğunu düşünürlər. Bu dəfəki məqalədə cinsi əlaqənin münasibətinizə təsirləri haqqında ətraflı məlumat verəcəyik. Əziz qadınlar, ümid edirik ki, bu yazıdan sonra kişilərin cinsi əlaqənin faydaları haqqında danışıqlarında ikinci-üçüncü məna axtarmayacaqsınız.\nGündəlik ev, iş qayğıları həaytımızı müəyyən çərçivəyə salır. Bu zaman həyat bizim üçün daha standart, maraqsız görünür. Bütün bu yorğunluğunuzun ailə həyatınıza təsir etməsini istəmirsinizsə, sevdiyiniz şəxslə ən ağılagəlməyən vaxtlarda "oynamaqdan” çəkinməyin. NoName\n# 6 Basimin belasi,ureyimin parasi 'canim UGURUM'. Сладкий Ангел


Fındıqın faydaları nələrdir öyrənəkmi? » wWw.Qadinlar.Biz ~ Qadınlar Bir Incidir! Populyar Qadın Saytı\nFındıqın faydaları nələrdir öyrənəkmi?\nTarix: 12-04-2014, 20:00\nSəs ver: Fındığın ürək damar xəstəliklərinə, qan azlığına, xolesterol və xərçəngə yaxşı gəldiyi bilinməkdədir. Ayrıca fındıq ömürü uzadır.\nB, E vitaminləri baxımından zəngin olan fındıqda ayrıca dəmir, kalsium, sink, maqnezium və mis də bol olaraq var.\nYetkinlərdə artıma funksiyaları baxımından bir möcüzə olan fındıq mütləq gündəlik isdifadə edilməlidir. Xüsusilə imtahana hazırlaşan gənclər üçün yaxşı bir zehin olan bu şəfalı bitki böyümə çağındakı uşaqlara 2-3 yaşlarından etibarən tez-tez yedirilməlidir.\nDiqqət dağınıqlığı problemlərinə,\nGənclərdə daha yaxşı beyin fəaliyyətlərinə,\nUşaqlarda itirilən enerjinin tez yerinə qayıtması,\nBöyümə çağındakı uşaqların beyin inkişaflarının dəstəklənməsinə Yaxşı təsir edir. loading... ruzgargulum


Müəllimin peşə bacarıqları imtahanında iştirak haqqı 100 lari, fənn üzrə imtahan üçün 50 lari olacaq ► Oxuinfo.com\nMüəllimin peşə bacarıqları imtahanında iştirak haqqı 100 lari, fənn üzrə imtahan üçün 50 lari olacaq\nTəhsil və elm naziri fənn və ixtisas imtahanlarının keçirilməsi qaydalarını təsdiq edib.\nSənəd b dövlət qəzetində (“Matsne”) dərc olunub.\nFənn imtahanında iştirak haqqı 50 lari, peşəkar bacarıq imtahanı üçün isə 100 lari olacaq.\n“Bu Qaydanın 5-ci maddəsində nəzərdə tutulmuş şəxs tərəfindən ödənilən və hər bir fənn testi üçün məbləği 50 lari, peşə vərdişlərinə görə isə 100 lari olan imtahanda iştirak haqqı qazanacaq”;\nMilli Qiymətləndirmə və İmtahan Mərkəzi yaxın vaxtlarda fənn və peşə bacarıqları imtahanı məsələləri ilə bağlı geniş məlumatı ictimaiyyətə təqdim edəcəyini bildirir.\nTəhsil və Elm Nazirliyindən verilən məlumata görə, 2022-ci ilin yayında statusunu yüksəltmək istəyən müəllimlər üçün fənn və peşə vərdişləri üzrə imtahan keçiriləcək.\npeşə bacarıqları attestasiyasından 50%-lik həddi keçən və ya elmlər doktoru elmi dərəcəsinə əsasən baş müəllim statusu almış müəllimlərə peşə bacarıqları imtahanına girmək icazəsi veriləcək.\nBacarıq imtahanında 50%-lik həddi keçməyən müəllimlər isə öz statuslarını yüksəltmək üçün peşə bacarıqları testindən keçmək üçün fənn üzrə 60%+1 baryeri keçməli olacaqlar.\nNazirlikdən verilən məlumata görə, karyera yüksəlişi üçün fənn və peşə vərdişləri imtahanlarını müvəffəqiyyətlə verdikdən sonra müəllimlər praktiki komponentdə də qiymətləndirilməlidir ki, bura müəllim portfelinin öyrənilməsi və müəllimin məktəbdə bilavasitə fəaliyyətinin qiymətləndirilməsi daxildir. O cümlədən müsahibələr, dərs prosesinin müşahidəsi və s. nəzərə alınacaq.\nKaryerasını yüksəltmək istəyən müəllim fənn və peşə bacarıqları imtahanlarını müvəffəqiyyətlə versə, lakin praktiki komponentdən müvəffəqiyyətlə keçə bilsə/keçməsə, o, imtahanlarda topladığı balı saxlayacaq və ona praktiki komponenti təsdiq etmək imkanı veriləcək.\nMüəllimlərin statusunun yüksəldilməsi üçün imtahanlar Milli Qiymətləndirmə və İmtahan Mərkəzi tərəfindən həyata keçirilir. Mərkəz ilk dəfə olaraq 2022-ci ildə Peşəkar Bacarıqlar üzrə aparıcı və mentor müəllimilik arzu edən şəxslər üçün imtahan keçirəcək.


Cütlüklərə Hamiləlik Şansını Artıran Məsləhətlər | Baku Suni Mayalandirma\nAna və Ata namizədlərinə məsləhətlər:\nAraşdırmalar, stresin qadınlarda sonsuzluğa səbəb ola biləcəyini göstərir. Günümüzdə ana namizədlərində stress çox olduğu kimi depressiya da getdikcə artmaqdadır. Xüsusilə süni mayalanma müddətində bu vəziyyət daha da aşkardır. Bundan başqa iş dünyası, karyera həyatı, qadınların iş şərtlərinin çətinliyi də stressi artdıran və ana olmaq üçün hazırlığı çətinləşdirən faktorlar arasındadır.\nHamilələrdə stress, beyindəki hipotalamustan CRH ( kortizol sərbəstləştirən hormon) düşməsini artırır. CRH hormonuda hipofizden ACTH adlanan başqa bir hormonun artımına şərait yaradır. Nəticədə ACTH da böyrək üstü vəzin Kortizol istehsalını artırır. Kortizolu, immunitet sistemini zəiflədici təsiri xaricində böyüməyi təmin edən hormonlara təsir etdiyini, bədəndə duz və su tutulumunu artırdığını, təzyiqi yüksəltdiyini və qlükoza maddələr mübadiləsi pozduğunu bilirik.\nBədənin yağ nisbəti qadınlarda normalda %21-29 arasındadır. Bəslənmə pozuqluğu, həddindən artıq zəif olan qadınlarda aybaşı nizamsızlığına tez rast gəlinir. Nizamsız qanamalar, yumurtlama pozuqluğu ilə birlikdə seyr edər. Sağlam qidalanma, məşq proqramları və akupunktur ilə fiziki olduğu qədər zehni və ruhi baxımdan balanslı olduqlarında hamilə qalma şansları arta bilər.\nƏgər kilo çoxluğu mövcuddursa, balanslı bir kiloya çatmaq üçün ən yaxşı vaxt hamiləlikdən öncəki dövrdür.\nUyğun qidalanma tərzi və kifayət qədər kilo alışı ananın sağlamlığı və körpəsinin ideal inkişafı baxımından son dərəcə əhəmiyyətlidir. Ananın kilo artımı ilə körpənin doğum kilosu arasında hər zaman doğru bir əlaqə olmaz. Hamiləliyi müddətində 20-30 kilo aldığı halda kiçik körpə dünyaya gətirən analar olduğu kimi bunun tam tərsi olaraq da 4-6 kilo artımı ilə hamiləlik müddətini tamamlayan anaların 3500 qram ətrafında sağlam körpələr dünyaya gətirdiklərinə şahid oluruq. Kilolu qadınların hamiləlik müddətində daha az, zəif qadınların isə daha çox alması uyğundur.\nAna olmağa qərar verildiyində bəslənmə vərdişləri yenidən təşkil edilməlidir. Məsələn dadlandırıcılar, siqaret spirt kimi bədənimizə zərərli bir çox molekulun istifadəsi sonlandırılmalıdır. Kafein qəbulu mümkün odluqca azaldılmalıdır. Bu məqsədlə çay, qəhvə, neskafe və qazlı su kimi içkilərin istifadəsini azaltmaq lazımdır. Bunun yanında həddindən artıq dərəcədə şokolad qəbulu da hamiləlik şansını azaldan bir faktordur.\nSiqaret və Alkaqola Diqqət\nSiqaret hüceyrələrimizə çatan nikotin, yumurtalıqlara təsir edərək, qadının yumurtasının genetik anomalilərə daha çox meylli olmasına səbəb olmaqdadır. Nikotin, yumurta hüceyrələrini pozaraq erkən menopoza səbəb ola bilər. Siqaret və alkaqol istifadəsi təbii yolla hamilə qalmağı çətinləşdirir, körpənin ana bətnində ölümü və ölü uşaq doğma riskini artırır.\nGündə 1 paket və ya daha çox siqaret çəkən kişilərin spermalarında daha çox şəkil və hərəkət pozuqluqlarına və anomalilərə rast gəlinməkdədir. Kişilər, siqaret çəkməyən yoldaşlarını passiv siqaret çəkən etdikləri üçün, artım sağlamlığının da pozulmasına səbəb olmaqdadır. Süni mayalanma öncəsində 6 ay siqareti buraxmış olmaq belə, müalicənin nəticəsinə olduqca müsbət təsir göstərir.\nSiqaret çəkən hamilələr qadınlar, daha çox erkən doğuma meyllidirlər. Ani körpə ölümü də siqaret çəkənlərdə daha tez-tez rast gəlinən bir vəziyyətdir.\nSpirt də hamilə qalma şansını azaldır. Ana qarınında spirtə məruz qalan körpələrdə uzun dövrdə zəka gerilikləri, öyrənmə pozuqluqları, davranış pozuqluqları görülə bilər. Spirt kişilərdə də sperma sayı və keyfiyyətini azaldır.\nHamilə qalmağı asanlaşdırmaq üçün cütlüklərin evdə öz-özlərinə istifadə edə biləcəkləri dərmanlar yoxdur …\nHamilə qalmağı asanlaşdıran dərmanlar ancaq sonsuzluq diaqnozu qoyulan xəstələrdə həkim nəzarətində istifadə edilir, həkim nəzarəti xaricində istifadəsi çox təhlükəlidir. Hamiləlik üçün istifadə edilən vitaminlər (fol turşusu və multivitaminlər) və ya dəmir (qan) həbləri hamilə qalmağı asanlaşdırmaz. Hamilə qalmağı planlayan hər qadının folik turşu istifadə etməyə başlaması təklif edilə bilər ancaq bu hamiləliyi asanlaşdırmaq üçün deyil, körpənin sağlam inkişafı üçündür.\nBaşqa xəstəliklər üçün istifadə bəzi dərmanlar da hamilə qalmağı çətinləşdirici təsir edə bilər. Bu cür dərmanlar istifadə edirsinizsə öz-özünüzə kəsməzdən əvvəl bu cür bir təsiri var mı deyə mütləq həkiminizə məsləhətləşməlisiniz


Rusiyadan terror təşkilatlarına qoşulan vətəndaşların sayı açıqlanıb.\nAnspress bildirir ki, 3 min nəfər Rusiya vətəndaşı xaricdə terrorçuluq fəaliyyəti ilə məşğul olur.\nBu barədə məlumatı Rusiyanın Terrorçuluğa Qarşı Milli Komitəsi rəhbərinin birinci müavini Yevgeni İlyin verib. O deyib ki, vətəndaşlar əsasən Azərbaycan, Belarus, Ukrayna, Türkiyə və Misirdən keçməklə terror qruplaşmalarına qoşulurlar.\nVətəndaşların qeyri-qanuni silahlı birləşmələrə qoşulmalarının əsas səbəbi kimi onların təhsil ala bilməmələri və maliyyə çətinlikləri göstərilir.\nOnlar ölkədən təhsil almaq, istirahət etmək və ya biznes qurmaq bəhanəsi ilə çıxırlar. Lakin daha sonra Suriya və İraq ərazisində fəaliyyət göstərən terror təşkilatının tərkibində döyüşürlər.\nTerror təşkilatlarına Rusiyanın xüsusilə Şimali Qafqaz regionundan qoşulurlar.\nÖtən ilin sentyabrında daxili İşlər naziri Vladimir Kolokoltsev İŞİD terror qruplaşmasının tərkibində 1800-dən çox Rusiya vətəndaşının vuruşduğunu demişdi. Həmin terrorçular Rusiyanın dəstəklədiyi Suriya prezidenti Bəşər Əsədə qarşı mübarizə aparırlar.\nRusiya prezidenti Vladimir Putin açıqlamalarında bəyan edib ki, Suriyada döyüşən terrorçuların ölkələrinə qayıtması gələcəkdə böyük problemlərə səbəb ola bilər. Buna görə də Rusiya ötən il sentyabrın 30-da Suriyada İŞİD və digər silahlı birləşmələrə qarşı mübarizəyə başladı. Əməliyyatlar nəticəsində Suriyanın bəzi əraziləri İŞİD terror təşkilatından azad edildi.\nDilənçilərin biznes imperiyası – FOTO\nBelarusda azərbaycanlı gəncdən qeyri-adi evlilik təklifi – VİDEO\nTürkiyədə 20 bölgədə komendant saatı elan edildi


“Xalq Əmanəti” layihəsində “Aşıq Ədəbiyyatı Antologiyası” — Foto\n“Xalq Əmanəti” layihəsində “Aşıq Ədəbiyyatı Antologiyası” - Foto\n“Xalq Əmanəti” layihəsi çərçivəsində ASC Xalq Bankı “Aşıq Ədəbiyyatı Antologiyası” toplusunu nəşr edib.\n"Qafqazinfo" xəbər verir ki, Azərbaycan xalqının mədəni irsinin sütunlarından biri olan aşıq yaradıcılığı incilərinin toplandığı üçcildlik aşıq poeziyası, qəhrəmanlıq və məhəbbət dastanlarını əhatə edir. “Xalq Əmanəti” layihəsinin on altıncı nəşri - “Aşıq Ədəbiyyatı Antologiyası” nüfuzlu alimlərdən ibarət işçi qrupunun uzunmüddətli tədqiqat işinin nəticəsidir. Nəşr üç tematik cilddən (“Aşıq poeziyası”, “Qəhrəmanlıq dastanları”, “Məhəbbət dastanları”) ibarətdir və aşıq ədəbiyyatının ən qiymətli nümunələrindən tərtib olunub. Topluda həm də müəllifi məlum olmayan əsərlər, geniş arxaik və əcnəbi sözlər lüğəti öz əksini tapıb.\n"Aşıq haqq aşığıdır", "aşıq el anasıdır", "aşığa zaval yoxdur", "aşığın dilinə yasaq yoxdur", "aşığın sözü haqq sözüdür", "aşıq gördüyünü çağırar" kimi daşlaşmış el kəlamlarından aşığın cəmiyyətdə, el-oba arasında nə qədər böyük tarixi status, mötəbər mövqe daşıdığı aydın görünməkdədir. Əlbəttə, belə yüksək ehtiramın çeşidli səbəbləri vardır. Burada xalqın tarixi-mədəni yaddaşını qoruyub daşımaqdan tutmuş, zəngin həyat təcrübəsindən gələn müdrik kəlamlarla, hikmətamiz ustadnamələrlə çevrədəkilərin mənəvi tələbatını ödəmək, lirik-aşiqanə qoşma-gəraylılarla gözəllik və məhəbbət zövqü aşılamaq kimi çoxsaylı amillər əsas rol oynamışdır.


Bakıda Özbəkistanın müstəqilliyinin əldə edilməsinin 22-ci ildönümü qeyd olunub » davam.az - BÜTÖV AZƏRBAYCAN ADINA!\nBakıda Özbəkistanın müstəqilliyinin əldə edilməsinin 22-ci ildönümü qeyd olunub\n04.09.2013 [00:25] - Gündəm, Türk dünyası-Turan\nBakıda Özbəkistanın müstəqilliyinin əldə edilməsinin 22-ci ildönümü ilə əlaqədar rəsmi qəbul təşkil olunub.Qəbulda Azərbaycanın siyasi və ictimai xadimləri, xarici ölkələrin səfirləri və təşkilatların nümayəndələri iştirak edib. Daha sonra hər iki ölkənin dövlət himnləri səsləndirilib.\nArdınca çıxış edən Özbəkistanın Azərbaycandakı fövqəladə və səlahiyyətli səfiri Şerzod Fayziyev təmsil etdiyi ölkənin müstəqilliyin ilk illərdən bu günə kimi əldə etdiyi nailiyyətlərdən danışıb. İki ölkə arasında mövcud olan əlaqələrdən danışan səfir qeyd edib ki, bu əlaqələr strateji səviyyəyə çatıb. Səfir bu əlaqələrin gələcəkdə də davam və inkişaf edəcəyinə ümidvar olduğunu bildirib. Daha sonra səfir Özbəkistan prezidentinin Müstəqillik Günü ilə əlaqədar keçirilən tədbirlərdə səsləndirdiyi çıxışından bir hissəsini oxudu.\nAzərbaycan hökuməti tərəfindən çıxış edən baş nazirin müavini, Qaçqınlar və məcburi köçkünlərlə iş üzrə dövlət komitəsinin sədri Əli Həsənov özbək xalqını Müstəqillik günü ilə əlaqədar təbrik edib. Öz çıxışında o bildirib ki, qardaş olan Azərbaycan və Özbəkistan xalqlarının bir çox oxşarlıqları var: “Hər iki xalq dost və qardaş olublar və gələcəkdə də bu cür olacaqlar”.\nBu xəbər oxucular tərəfindən 504 dəfə izlənilmişdir!\nRusiyalı kosmonavtın kamerasının obyektivindən Urmu gölü\nTarixdə bu gün: 8 mart\nGüneyli fəala işgəncə verilməsi barədə xəbər Türkiyə mətbuatında yayınlanıb


Azərbaycan və YUNESKO saziş imzalayıb\nSaziş Azərbaycanın gənc mütəxəssislərinin YUNESKO Katibliyində çoxtərəfli mühitdə fəaliyyət göstərməsinə imkan yaradacaq\nAzərbaycanla YUNESKO arasında Gənc Peşəkar Əməkdaş Proqramının təsis edilməsi haqqında saziş imzalanıb. Sazişi yanvarın 24-də Parisdə Azərbaycan xarici işlər naziri Elmar Məmmədyarov və YUNESKO-nun baş direktoru İrina Bokova imzalayıb. Bu barədə Xarici İşlər Nazirliyinin mətbuat xidmətinin məlumatında deyilir.\nSənəd Azərbaycanın gənc mütəxəssislərinin YUNESKO Katibliyində çoxtərəfli mühitdə fəaliyyət göstərməsinə və beynəlxalq təcrübə toplamasına imkan yaradacaq.\nAzərbaycan Xarici İşlər Naziri Elmar Məmmədyarov Fransaya səfəri çərçivəsində YUNESKO-nun Baş Qərargahında təşkilatın Baş Direktoru İrina Bokova ilə yanvarın 24-də keçirilən görüşündə Azərbaycan-YUNESKO münasibətləri və gələcək əməkdaşlıq perspektivləri müzakirə edilib.\nNazir Məmmədyarov Azərbaycanın YUNESKO ilə əməkdaşlığa xüsusi önəm verdiyini və ötən il iyulun 18-də Azərbaycan ilə YUNESKO arasında imzalanmış əməkdaşlıq haqqında Çərçivə Sazişinin bu münasibətlərin daha da gücləndirilməsində mühüm rol oynadığını vurğulayıb.\n"Arşın mal alan"ın 100 illiyi YUNESKO səviyyəsində qeyd ediləcək\n“Bakı Fransada mədəniyyət diplomatiyası yürüdür”


İlham Əliyev: “Bizim üçün əsas göstərici qeyri-neft sektorunun və kənd təsərrüfatının göstəriciləridir” – Vetenim.info\nİlham Əliyev: “Bizim üçün əsas göstərici qeyri-neft sektorunun və kənd təsərrüfatının göstəriciləridir”\n
Bizim üçün əsas göstərici qeyri-neft sektorunun və kənd təsərrüfatının göstəriciləridir.
 Bunu prezident İlham Əliyev Saatlıda pambıqçılığın inkişafı məsələlərinə dair respublika müşavirəsində çıxışı zamanı deyib. İlham Əliyev bildirib ki, Azərbaycanda dövlət həmişə sahibkarlara kömək göstərir: "Bu kömək və yardım müxtəlif sahələrdə özünü büruzə verir. Əlbəttə ki, ilk növbədə, mənim siyasi dəstəyim xüsusi əhəmiyyət daşıyır. Mən hər il dəfələrlə sahibkarlarla görüşürəm, çalışıram ki, onların problemləri həll olunsun və onlar da ölkə iqtisadiyyatına daha böyük həvəslə yatırım, yəni sərmayə qoysunlar. Eyni zamanda, sahibkarlara böyük maliyyə dəstəyi göstərilir. Sahibkarlığa Kömək Milli Fondunun xətti ilə bu günə qədər 2 milyard manatdan çox güzəştli şərtlərlə kreditlər verilm\nBizim üçün əsas göstərici qeyri-neft sektorunun və kənd təsərrüfatının göstəriciləridir.\nİlham Əliyev bildirib ki, Azərbaycanda dövlət həmişə sahibkarlara kömək göstərir:\n“Bu kömək və yardım müxtəlif sahələrdə özünü büruzə verir. Əlbəttə ki, ilk növbədə, mənim siyasi dəstəyim xüsusi əhəmiyyət daşıyır. Mən hər il dəfələrlə sahibkarlarla görüşürəm, çalışıram ki, onların problemləri həll olunsun və onlar da ölkə iqtisadiyyatına daha böyük həvəslə yatırım, yəni sərmayə qoysunlar. Eyni zamanda, sahibkarlara böyük maliyyə dəstəyi göstərilir. Sahibkarlığa Kömək Milli Fondunun xətti ilə bu günə qədər 2 milyard manatdan çox güzəştli şərtlərlə kreditlər verilmişdir. Bu kreditlər iqtisadiyyatın real sektoruna verilir. Bu kreditlər hesabına on minlərlə yeni iş yeri, yüzlərlə, minlərlə yeni müəssisə yaradılıbdır və bir sözlə, ölkəmizin qeyri-neft sektorunun inkişafı üçün yeni imkanlar açılıbdır”.\nDövlətimizin başçısı vurğulayıb ki, məhz bunun nəticəsində bu ilin ilk iki ayında qeyri-neft sənayemiz 5 faiz, kənd təsərrüfatı isə 3 faizdən çox artıb:\n“Bu, iqtisadiyyatın real sektorunun – qeyri-neft sənayesinin və kənd təsərrüfatının inkişafının göstəriciləridir. Neftin qiyməti qalxarsa, əlbəttə ki, göstərici də qalxacaq. Neftin hasilatı qalxarsa, göstərici də qalxacaq, düşərsə, düşəcək. Ona görə bu, göstərici deyil. Bizim üçün əsas göstərici qeyri-neft sektorunun və kənd təsərrüfatının göstəriciləridir. Hər iki göstərici çox müsbətdir. Hesab edirəm ki, bu gün dünya miqyasında ən yüksək inkişaf göstəriciləri məhz bizim göstəricilərimizdir. Bunu beynəlxalq mötəbər qurumlar da qeyd edir. Onların arasında Davos Ümumdünya iqtisadi Forumu ən mötəbər dünya forumudur və onun hesablamalarına görə, Azərbaycan iqtisadiyyatı dünya miqyasında öz rəqabətqabiliyyətliliyinə görə 37-ci yerdədir. Dünyada 200-dən çox ölkə var. Bax, biz bu parametrə görə 37-ci yerdəyik. Hesab edirəm ki, bu, tarixi nailiyyətdir. Bundan əlavə, biz keçən ilə nisbətən 3 pillə yuxarı qalxmışıq. Əlbəttə ki, bu, bizim işimizə verilən yüksək qiymətdir və bizi sevindirir. Ancaq əsas məsələ ölkəmizdə gedən proseslərdir və bu proseslər müsbət istiqamətdə gedir”.\nPrevious Ölüm barədə BÖYÜK HƏQİQƏT sübut olundu\nNext YAP konfranslara başlayır – Yeni sədrlər seçiləcək


Bu gün od çərşənbəsidir — www.veteran.az\nNovruz bayramı ərəfəsində keçirilən od çərşənbəsi insanın yaradılış prosesinin ikinci mərhələsinin — od komponenti ilə bağlı mərhələnin mifik təzahürüdür. Qədim türk mifologiyasında odla bağlı müxtəlif motivlər mövcud olub.\nPrevious Demet Akalın: «Gəl də Azərbaycana qurban olma!» — FOTO\nNext Türk ordusu şəhid verdi\nMüharibə Veteranları Haqqında Azərbaycan Respublikasının Qanunu-LAYİHƏ (5 499)\nMüharibə veteranları Sahil Babayevdən Prezidentə şikayət edəcəklər: «Naziri işdən çıxarın, cənab Prezident!» (3 424)\nƏbdürrəhman Vəzirov: «Qarabağ problemini güc yolu ilə həll etmək mənlik deyildi” (1 838)\nPetrosyanın sensasion açıqlaması üzə çıxdı — «Axı bu halda Azərbaycanın ərazi bütövlüyü pozulmuş olmur» — FOTOFAKT (1 562)


“İnqilab sistemli dəyişiklikdir” - ABŞ-da baş verənlərlə bağlı MÜSAHİBƏ | KONKRET\nKONKRET.az xəbər verir ki, politoloq Azər Qasımlı Novator.az saytının suallarını cavablandırıb.\n– Yanvarın 6-da sonuncu prezident seçkisinin rəsmi nəticəsini qəbul etmək istəməyən ABŞ-ın hazırkı dövlət başçısı Donald Trampın tərəfdarları Konqres binasına hücum çəkdilər. Ölənlər, yaralananlar, tutulanlar oldu. Bəziləri bunu azadlıq hərəkatı, bəziləri isə əksinə – azadlığı boğmaq cəhdi kimi qiymətləndirir. Adamların ayağa qalxması hansı halda azadlığı boğmaq cəhdi və əksinə – adamların yerində oturdulması hansı halda azadlığa xidmət sayıla bilər?\n– Konqresə hücum qeyri-qanuni hərəkət olmaqla bərabər həm də ABŞ demokratiyasına qarşı olduqca simvolik bir addım idi. Çünki Konqres bilavasitə ABŞ xalqının iradəsini ifadə edən əsas dövlət institutudur, onun prezidenti vəzifəsən götürmək hüququ da var. Konqresə keçirilən seçkilərdə isə hər hansı pozuntunun olduğunu iddia edən olmayıb. Bu qurumda həm demokratlar, həm respublikaçılar, bir sözlə, ABŞ xalqının iradəsi təmsil olunub. Konqres nə seçki keçirən komissiyadır, nə də Seçicilər Kollegiyası. Konqresdən əvvəl prezident seçkisinin nəticələrini araşdıran və qərar verən seçki komissiyaları, Seçicilər Kollegiyası, ABŞ Ali Məhkəməsi və bir sıra ştatların məhkəmələri olub. Seçki saxtakarlığı ilə bağlı iddialar məhkəmə araşdırmalarında təsdiqini tapmayıb.\nDigər tərəfdən hamı bilir ki, ABŞ-da seçki institutu işləkdir, siyasi rəqabəti və hakimiyyət dəyişikliyini təmin edir. Hamı bilir ki, ABŞ-da müstəqil məhkəmə hakimiyyəti var. Hamı bilir ki, seçicilərin sərbəst şəkildə etiraz etmək hüququ var. Və söhbət də avtoritar rejimlərdə olduğu kimi hüquqları pozulan və ya səsləri oğurlanan müxalif namizəddən getmir. Söhbət hakimiyyətdə olan, prezident kürsüsündə əyləşən şəxsin seçkini uduzmasından gedir. Belarusda olduğu kimi müxalifətin qələbəsini oğurlamayıblar. Əksinə, ədalət qalib gəlib. Sadəcə avtoritarlığa meyilli olan dövlət başçısının insanları təhrik etməsi nəticəsində Konqresə hücum çəkilib. Amma hakimiyyətin zəbt edilməsinin qarşısı alınıb.\nBir sıra beynəlxalq sənəddə və ABŞ Konstitusiyasında ədalətsizliyə və hakimiyyətin mənimsənməsinə qarşı xalqın üsyan etmək hüququ tanınır. Amma ABŞ-dakı son prezident seçkisində belə bir vəziyyət olmayıb. Ona görə şəffaf seçkinin nəticəsini, müstəqil məhkəmələrin qərarlarını görməzliyə vurmaq, demokratik yolla seçilən və xalqın iradəsini əks etdirən Konqresə hücum çəkmək demokratiyaya qarşı qəsddir və qeyri-qanunidir.\n– Bəzi KİV-də Tramp tərəfdarlarının Kapitoliyə hücumunun arxasında xarici qüvvələrin, daha dəqiqi ABŞ-da xaos yaratmaq istəyən Rusiya casus şəbəkəsinin dayandığı bildirilir. Hətta ABŞ Nümayəndələr Palatasının sədri Nensi Pelosi 6 yanvar hadisələrini “Trampın Putinə ən böyük hədiyyəsi” adlandırıb. Sizcə, Trampın Kremlin maraqlarına uyğun hərəkət etdiyi, iğtişaşlarda Rusiyanın əli olduğu haqda iddialar nə dərəcədə əsaslıdır?\n– Məsələ ilə bağlı cinayət işləri açılıb. Araşdırmalar olacaq. Sonda məhkəmələr qərar verməlidir. Onu deyə bilərəm ki, həbs edilənlər arasında ingilis dilini bilməyən rus əsilli şəxslər var.\nABŞ-da baş verən hadisələrin dərin sistemli səbəbləri çoxdur. Lakin əsas səbəbkarı bir adamdır – Tramp. Məhz onun hakimiyyət sevgisi, eqosu, avtoritarlığı, özbaşınalığa meyilli olması və məsuliyyətsizliyi bu olaylara gətirdi. O, indiyə qədər Amerika tarixində olmayanları etdi. Donald Tramp dörd ildir yazılmamış qanunları, demokratik siyasi mədəniyyət qaydalarını tapdayır. Konqresə hücum da bunun məntiqi nəticəsidir. Bu hadisələrin tək ABŞ-a yox, bütün dünyaya mənfi təsiri olacaq. Çünki Tramp dünya avtoritarizminə indiyədək heç kimin etmədiyi yaxşılığı etdi. Hər halda avtoritar ölkələrin ilk reaksiyalarını gördünüz… Avtoritar Çin, Rusiya və digərləri artıq ABŞ demokratiyasına hücuma keçiblər.\n– Baydenin prezidentlik dövrü bir çox ölkədə inqilablar – “məxməri”, yaxud qanlı inqilablar dövrü ola bilərmi?\n– İnqilablar daxili prosesdir və kənardan ixrac edilmir. Kənardan qızışdırmaq, hansısa ölkədə qısamüddətli hərc-mərclik, böhran vəziyyəti yaratmaq olar. Lakin inqilab etmək olmaz. Çünki inqilabın olması üçün daxildə zəmin, dinamikalar olmalıdır, siyasi proses və cəmiyyət öz axarı ilə bu yolda yetişməlidir. İnqilab ilk növbədə sistemli dəyişiklikdir. Bu dəyişikliyin baş verməsi üçün insanların beynində, dünyagörüşündə dəyişiklik olmalıdır. Bu olmasa hansı inqilabdan danışmaq olar?\nBaydenə gəlincə, o, açıq şəkildə bəyan edib ki, xarici siyasətinin əsas istiqaməti Rusiyanın dünya avtoritarizminə verdiyi dəstəyin və aqressiv siyasətinin qarşısını almaq olacaq. Putin Rusiyası da ilk növbədə postsovet məkanında avtoritarizmin patronajlığını etməkdədir. Postsovet məkanında yerləşən bir çox ölkənin elitaları öz daxili siyasətlərində çoxdan inqilablara zəmin yaradıblar. Sadəcə ABŞ-ın fəallığı nəticəsində Rusiyanın zəifləməsi baş verə, bu da öz növbəsində dəyişikliklər üçün katalizator rolunu oynaya bilər. Lakin yenə deyirəm, bundan ötrü cəmiyyət özü yetişməlidir.\n– ABŞ-ın Avropanı itirdiyi pandemiya dövründə daha çox hiss olunur. ABŞ Avropa ailəsini yenidən inandıra biləcəkmi?\n– Məncə, ABŞ-ın Avropa ilə münasibətlərinə pandemiya deyil, Trampın dörd illik hakimiyyəti dövründə siyasəti mənfi təsir etdi. İtirilməkdən ümumiyyətlə söhbət gedə bilməz, çünki Avropa və ABŞ Qərb dediyimiz məfhumun əsas komponentləri, Qərb dünyasının əsas oyunçularıdır. Baydenin prezidentliyi dönəmində isə ABŞ-ın ənənəvi xarici siyasətə qayıdacağı, Atlantik məkanda yenidən inteqrasiya prosesinə başlayacağı gözlənir.\nABŞ-ın 39-cu prezidenti Cimmi Karterin milli təhlükəsizlik üzrə müşaviri olmuş məşhur Zbiqnev Bjezinski “Axırıncı şans” əsərində yazırdı ki, SSRİ-nin dağılmasından sonra, yəni soyuq müharibənin nəticəsi kimi ABŞ dünyada ədalət, sülh və sabitliyin legitim müdafiəçisidir. Lakin ABŞ prezidentlərinin buraxdıqları səhvlər, yanlış xarici siyasətləri nəticəsində bu liderlik ciddi şəkildə zədələndi. Bu gün dünya həqiqətən də ABŞ-ı demokratiya, sabitlik və ədalətin simvolu, qoruyucusu kimi görmür. Bu, təkcə Trampın səhvi deyil. Ona görə Bayden administrasiyasını ABŞ-ın bu rolunu bərpa etmək yolunda böyük çətinliklər və sınaqlar gözləyir. Artıq dünya da başqadır, Bjezinskinin təsvir etdiyi kimi birqütblü deyil. Lakin Bayden administrasiyası bu yöndə çalışsa və ardıcıl olsa ABŞ-ın dünyada zədələnən legitimliyini bərpa edə bilər. ABŞ hələ də dünyanın bir nömrəli gücüdür.\n– Başda Kreml təbliğat maşını olmaqla bir çox rusiyalı ekspert ciddi-cəhdlə sübut etməyə çalışır ki, NATO hərbi ittifaqı daxili münaqişələr nəticəsində tezliklə çökəcək. Bu versiya nə dərəcədə inandırıcı səslənir?\n– Heç inandırıcı deyil. Çünki Qərb üçün NATO-nun alternativi yoxdur. Alternativin olması üçün isə Qərb dünyası öz dəyərlərindən geri çəkilməli, özü parçalanmalıdır. Belə bir proses müşahidə edilmir. Məsələn, Böyük Britaniya Avropa İttifaqından getdi, lakin NATO-nu və digər iqtisadi-siyasi institutları və təşkilatları tərk etmək fikrini heç vaxt dilə gətirməyib. Əksinə, Rusiyanın aqressiv siyasəti, Çinin güclənməsi Qərb koalisiyasını, NATO-nu daha da gücləndirəcək.\n– Baydenin prezidentliyi dönəmində Azərbaycan-ABŞ münasibətlərində hansısa dəyişikliklərin baş verəcəyi gözlənəndirmi?\n– Böyük ehtimalla Bayden administrasiyası həm Avropa İttifaqının, NATO-nun güclənməsini, həm də dünyada və ilk növbədə post-sovet məkanında demokratiyaların dəstəklənməsini özünün əsas siyasəti elan edəcək. Cənubi Qafqaz da ABŞ-ın diqqət ayıracağı əsas bölgələrdən olacaq. ABŞ Qarabağla bağlı danışıqlarda daha aktiv iştiraka can atacaq. Düşünürəm ki, Azərbaycan-ABŞ münasibətləri yeni mərhələyə qədəm qoyur, bu mərhələdə münasibətlərdə dəyişikliklərin olması qaçılmazdır.\n16 Yanvar, 2021 - 10:31 9.7 K\n16 Yanvar, 2021 - 11:09 356\n16 Yanvar, 2021 - 21:14 100


Operator xanım tələb olunur Bakida\nSığorta şirkətinə operator xanımlar tələb olunur. Yaş həddi 18dən 57ə kimi. Əmək haqqı 300+%. İş saatı 10dan 6ya kimi. Ərazi 20 yanvar, gənclik, şamaxinka, və ramanı. Ətraflı məlumat üçün əlaqə saxlayın: 070 822 68 93 Maral. Whatsappı var.\nBaxılıb: 176 , Tarix: 11.08.2019 Göndər\nev alqi satqisi ev elanlari kondisoner temiri kondisioner qurasdirilmasi ev alqi satqisi lalafo.az. masinlar ayliq arenda masinlar satiliq masinlar tap.az tecili satilan evler kombi ustasi kondisioner ustasi kurslar alcipan ustasi alcipan alcipan tavan asman lalafu.az avtomabil kreditle evler bileceride tezbazar.az


Prezident İlham Əliyev: Azərbaycanda pandemiya ilə əlaqədar tətbiq olunan mexanizm hesab edirəm ki, ən yüksək qiymətə layiqdir - DoğrusözTv.Az\nPrezident İlham Əliyev: Azərbaycanda pandemiya ilə əlaqədar tətbiq olunan mexanizm hesab edirəm ki, ən yüksək qiymətə layiqdir\nAzərbaycanda pandemiya ilə əlaqədar tətbiq olunan mexanizm hesab edirəm ki, ən yüksək qiymətə layiqdir.\nDoğrusöztv.Az Trend-ə istinadən bildirir ki, bunu Prezident İlham Əliyev Ağstafa və İmişli rayonlarına yeni təyin olunan icra başçılarını videoformatda qəbul edərkən deyib.\n“Azərbaycanda pandemiya ilə əlaqədar tətbiq olunan mexanizm hesab edirəm ki, ən yüksək qiymətə layiqdir. Biz yüz minlərlə insanın sosial vəziyyətinin pisləşməsini nəzərə alaraq, onlara yardım göstəririk. Bu yardım insanları bu ağır vəziyyətdə ruhlandırır, eyni zamanda, onların maddi imkanlarının təmin edilməsində rol oynayır. Biz bunu edirik ki, insanlar bu vəziyyətdən çıxsın və az itkilərlə çıxsınlar. İlk növbədə, koronavirusla bağlı mübarizədə görülmüş işlər yüksək qiymətə layiqdir. Eyni zamanda, koronavirusa görə işini itirən, yaxud da ki, müvəqqəti olaraq itirən insanların da yardımına dövlət gəlməlidir. Ona görə dövlət hər zaman bu işlərdə aparıcı rolunu oynayacaq və siz də yerlərdə Azərbaycan dövlətinin nümayəndələrisiniz. Ona görə sizin işinizdən, eyni zamanda, ümumiyyətlə, Azərbaycanda görülən işlər haqqında da təsəvvür yaranır. Əgər icra hakimiyyəti başçısı öz vəzifə borcunu yerinə yetirmirsə, əksinə, insanları incidir, insanların əmlakına göz dikir, kimsəsiz insanlara çatacaq yardımı, ictimai işlərə cəlb edilmiş insanların ödəniş kartlarını oğurlayır, talançılıqla, rüşvətxorluqla, korrupsiya ilə məşğul olursa, onda insanlar hansı fikirdə ola bilərlər? Siz işdə də, məişətdə də nümunə göstərməlisiniz və elə işləməlisiniz ki, insanlar sizdən razı olsunlar. İnsanlar sizdən razı olsalar, mən də sizin işinizdən razı olacağam. Ona görə vəziyyəti dərindən təhlil edin, həllini gözləyən məsələləri həll etmək üçün səylər göstərin və gücünüz çatmayan işlərin həll edilməsi üçün Prezident Administrasiyasına, Nazirlər Kabinetinə, müvafiq dövlət orqanlarına müraciət edin”.\nBizim bölgələrdə gördüyümüz işlərin mənbəyi xalqın iradəsidir. Doğrusöztv.Az Trend-ə istinadən bildirir ki, bunu Prezident İlham Əliyev Ağstafa və İmişli rayonlarına yeni təyin olunan icra başçılarını videoformatda qəbul edərkən deyib. Prezident İlham Əliyev vurğulayıb: “Bildiyiniz kimi, artıq regionların dördüncü sosial-iqtisadi inkişafı Dövlət Proqramı icra olunur. Bütün proqramların tərtibatında yerlərdən gələn təkliflər […]


Qaynarinfo xarici mətbuata istinadən xəbər verir ki, alimlər Dünyanı Günəşin zərərli hissəciklərindən və kosmik radiasiyadan qoruyan maqnit sahəsindəki zəifləmənin getdikcə artdığını bildirirlər. Bunun hansı səbəbdən baş verdiyi isə hələlik bilinmir.\nCAA yer üzündə yaşayan insanlar üçün ciddi bir problem deyil. Lakin kosmos sektorunda çalışanlar və xüsusən də kosmosa gedib gələnlər üçün olduqca önəmli problemdir. Ancaq maqnit sahəsi daha çox zəifləsə, kosmik radiasiya hissəcikləri planetin müdafiə mexanizmini keçib daha alçaq orbitdə yer alan GPS-dən rabitəyə və televiziya yayımına qədər bir çox sahədə gündəlik həyatımızı formalaşdıran peyklərin funksiyalarını pozmağa başlaya bilər.


Bu yazı nə Leprechaun danışacaqlar. çox hekayələr mövzu Bu məxluq. elves, fairies, gnomes, goblins - Hər bir xalq öz nağılları və nağıl simvol var. Onlar yaxşı və pis, ağıllı və axmaq, hiyləgər və dupes var.\nbir leprechaun kimdir?\nLeprechauns - İrlandiya, mif və əfsanələr gözəl ölkənin folklor bir sehrli məxluq. Sevgililer Günü, İrlandiya patron möminləri - 17 mart İrlandiya xristian bayramını qeyd olunur. Bu İrlandiya xristianlığı gətirdi güman edilir.\nBu gün hər şey yaşıl və Shamrock bəzədilib. Green - İrlandiya rəng və yonca - onun xarakteri uğurlar gətirən hesab edilib. In Sevgililer Günü tuluqzurnası ilə brass lentlər cəlb bayram kostyum parades təşkil edilir.\nbayram Christian adlanır ki, baxmayaraq ki, bu, cəlb və bütpərəst ənənələri. Buna görə də, məcburi xarakter İrlandiya leprechaun edir. Bu fun və zarafatlar bir bayram edir. Onun şərəfinə, parad iştirakçıları yaşıl papaqlar qalıcı.\nbir Leprechaun image çox ziddiyyətlidir. Bu qarışıq və çirkin və gülməli deyil.\nleprechauns fərqləndirici xüsusiyyətləri\nOnlar qabaqcıl yaş kiçik kişilər kimi təsvir olunur.\nLeprechaun - müxtəlif xüsusi xarici data bir məxluq:\nbir miqdar artım;\nağ dəri ilə qırışmış üz;\nred saqqal ;\nBir çox çirkin Leprechaun deyirlər. qeyri-mümkün tapmaq üçün şəkil, lakin çox eskizlər və rəsm var.\nNecə Leprechaun geyinmək?\nBu xarakter paltar ilə asanlıqla tanınan - bu İrlandiya rəng kimi, əsasən yaşıl rəngdədir. Leprechaun edir:\nböyük parlaq düymələri ilə qısa syurtuchok;\nuzun mavi stockings;\npaltar uyğun yüksək tac ilə üç künclü papaq;\nməcburi dəri önlük;\nböyük gümüş toqqa ilə yüksək çəkmələr.\nDəri önlük sənət Leprechaun göstərir - o başmaqçı. Bu kiçik oğlan fairies üçün ayaqqabı sews. Lakin, nədənsə, həmişə bir sol ayaqqabı iş görmək.\no yaşayır və leprechaun maraqlıdır harada?\nSevimli Əyləncə leprechauns:\n"Potin" İrlandiya viski;\nBu dwarf İrlandiya viski bir barel içmək bilər inanılır. Buna görə də, o, həmişə sərxoş edir. Leprechaun güclü pis kokulu tütün çəkir və ağzında bir boru ilə gedir.\nBu dwarves yaşayış var:\nTəpələrin üzərində High emerald ot;\nzirzəmilərinə və şərab zirzəmilərinə.\nLeprechauns yaxşı fairies adlı, əksinə əks oluna bilməz. Lakin onların xarakteri çox ziddiyyətlidir. Onlar müxtəlif var: hiyləgər, avarice, qəddarlıq və kindarlık.\nyaşlı dwarves, onlar daha çox zərər var. Onlar onlara pis və tamahkar hesab çirkli oyun insanları qurmaq istəyirəm. müasir dəhşət tez xarakter yalnız leprechaun edir. film Foto və görüntülər bunu sübut etmək.\nleprechauns həyatında qızıl dəyərində\nBu dwarves də əllərində qızıl bir qazan ilə təsvir edilmişdir. Onlar qədim xəzinələri Vikings qəyyumları bir inam var. Bu xəzinə gəlir kimi sərxoş leprechaun dərhal tezliklə qədər sobers.\ngümüş - bir qızıl sikkə ilə bir və digər - Leprechauns iki pul kisələri daşıyırıq. iki sehrli sikkələr. dwarf gümüş sikkə ödəyir kimi, dərhal onun pul kisəsi qaytarır. O, qızıl sikkə verir, bu, bir yarpaq olur. Belə ki, onlar onun barmaq ətrafında insanlar əhatə.\nBu kiçik adamlar hər gecə öz mallarını çoxaltmaq. Onlar qızıl sikkələr ev və fiş kiçik parçalara insanlara onların yol. sərvət bütün axtaran məlum Leprechauns əfsanəsi.\ngnome çalışır olan göy qurşağı sonunda ola bilər tapın. Onu tutmaq, onun xəzinə oğurlamaq üçün cəhd edə bilərsiniz. Lakin indiyə qədər heç kim bunu edə olmuşdur. Leprechauns adam aldatmaq və qaçmağa min tövsiyələr ilə gəlir. Onlar onlara pis axmaq və görməmiş hesab çünki, insanlar qızıl vermək istəmirəm. leprechaun xəzinə yanlış əlinə düşmək əgər Bundan əlavə, sonra dərhal nazik hava daxil itdi. Ona görə də bu qızıl almaq üçün cəhd heç bir əhəmiyyət kəsb edir.\nBu zərər deyil, leprechaun - bir əyləncə və dostluq məxluq deyil. Lakin o, zərər bağışla və intiqam almaq üçün əmin olun deyil. Adətən sol sakitləşdirmək üçün çalışırıq və süd bir nəlbəki astanasında edir. Leprechaun qəzəbli və sınıq və ya tikan Robin həlak olub, təbiətə ziyan vurub. Ona görə də onunla dost olmaq daha yaxşıdır.\norada Dublin Leprechaun Museum edir. İrlandiya mif və əfsanələr ilə bağlı bir çox eksponatlar var. nəhəng mebel ilə bir lounge var. Bu otaqda adam özü Leprechaun hiss edir. muzey turistlərin çox cəlb edir. park, kiçik funny man həsr küçələr var. gnome hər hansı bir xülya-dress hadisə etmir olmadan, İrlandiya əsl rəmzidir.\nSeçmək üçün model və bir saat geymək üçün əl\nAlçaldıcı şərh: piç kimdir\nMoskvada konsert zalları. Ünvanları, poster, qiymət\nDəyişməz mənəvi dəyərlər var?\nSiyam əkiz Maşa və Dasha Krivoshlyapovy: onlar ölüm yayılmışdır\nPendir "CACIOCAVALLO" mənşə tarixi, evdə resept\nLaminat Kastamonu: icmallar, keyfiyyət, istehsalçısı\nKilsə əlamətləri superstitions Wedding\nElektrik velosiped seçilməsi\nWoolen dress: dəbli və zərif!\nSaç Illumination - nə və necə evdə etməli?\nYeni doğulmuş zərfdə və papaq üçün Knitting\nBasil Lykshin. Uğurlu yol kəsildi faciə


PalSüd şirkətinin təşkilatı ilə keçiriləcək Olduğum kimi adlı solo konsert -\n“PalSüd şirkətinin təşkilatı ilə keçiriləcək “Olduğum kimi adlı solo konsert\nKonfransın mövzusu sevimli müğənninin Sentyabr ayının 5-i Yaşıl Teatrda "PalSüd" şirkətinin təşkilatı ilə keçiriləcək "Olduğum kimi" adlı solo konsertidir. Konsert proqramının əsasını Aygün Kazımovanın 20 illik yaradıcılığı boyu ifa etdiyi onlarla xit mahnılar təşkil edəcək. Müğənninin sözlərinə görə bu konsert ona 20 il ərzində səhnədə yaşadığı bütün hissləri konsertdə bir daha yaşamaq imkanı verəcəkdir. Göründüyü kimi o, konsertə ciddi hazırlaşır.\nLayihə çərçivəsində ifa olunacaq mahnıların çoxu aranjemanın orijinal quruluşu qalmaq şərti ilə yalnız texniki tərəfdən yenilənəcək. Müasir üsul ilə dizayn olunmuş səhnə səs və işıq effektləri ilə bol olacaq. Konsertə gələn qonaqların hər birinə Aygünün həqiqətən də olduğu kimi göstəriləcəyi və onların 180 dəqiqə ərzində əsl şou izləyəcəkləri vəd olunur.\nKonsert proqramı zamanı Aygün Kazımovanın geyimləri, onun ən məşhur səhnə libasları da yenidən hazırlanmış versiyalarda təqdim olunacaq. Aygün səhnədə oxuduğu mahnılara uyğun rəqs nömrələri ilə çıxış edəcək.\nBu layihənin həyata keçirilməsi "PalSüd"ün təşkilatı ilə mümkün oldu. Konsertə biletlər satılmır. Biletləri əldə etmək şansı bütün süd sevərlər üçün 2 ay ərzində PalSüd-ün keçirtdiyi "Südlü hədiyyələr" kampaniyası zamanı təqdim olunur.\nAygün Kazımovanın konsertinə bilet qazanmaq üçün 2 ədəd "PalSüd" südü almaq lazımdır. 2 ədəd "PalSüd" südü almış müştəri dərhal mağazada ona hədiyyə qazandıran kupona sahib olur və bununla da "Südlü hədiyyələr" lotereyasının iştirakçısına çevrilir. Xüsusi nömrələnmiş kupon vasitəsi ilə o aşağıda göstərilən hədiyyələrdən birini qazana bilər: Aygün Kazımovanın konsertinə 1 500 ədəd bilet, 2 500 ədəd uşaq önlüyü, 2 500 ədəd pazl, 16 500 ədəd stəkan, 42 000 ədəd dəsmal, 30 000 ədəd Naran (230 qram), 50 000 ədəd Ayran (230 qram), 71 450 ədəd uşaq qaşığı, 110 000 ədəd maqnit.\nNəzərinizə çatdıraq ki, lotereyada bütün biletlər uduşludur və Aygün Kazımovanın konsertində iştirak edib etməməsindən asılı olmayaraq hər bir lotereya sahibinin kuponu 5 sentyabr 2009-cu il, Yaşıl Teatrda konsertdə təşkil olunacaq super oyunda iştiraka yollanacaq. Super oyunda oynanılacaq hədiyyələr bunlardır: 1 ədəd Notebook, 1 ədəd Ev Kinoteatrı, 1 ədəd 2 nəfərlik Bodruma səyahət və 1 ədəd avtomobil (Hyundai I-10!)\n"Südlü hədiyyələr" lotereyası 2009-cu il iyulun 10-an sentyabrın 4-nə kimi oynanılacaq.


Kişi Qara Köynək\nKişi S Gödəkçə\nQadın S Hoodie & Sweatshirt\nMüəssisələrin mövcud vəziyyəti ilə birlikdə bunu addım-addım və fəal şəkildə etməliyik\nadmin tərəfindən 20-12-10\n16 apreldə Pinyang geyimləri, 29'unda müvəffəqiyyətlə çatdırılan 3000 ədəd bir sifariş aldı. “Bu sifariş partiyasının miqdarı çox azdır və yeddi rəngə ehtiyac var. Bir rəngin boyanması üçün 12 saat, yeddi rəng üçün üç gün lazımdır. Ayrıca var tamamlamaq lazımdır ...\nPinyang geyimləri toxuculuq, boyama və tikişi birləşdirən çevik bir istehsalat atelyesi yaradır\nYalnız iki və ya üç paltar üçün sifariş qəbul edilə bilər Alibabanın “kərgədan fabriki” nin müdaxiləsi səbəbiylə geyim istehsalı sənayesinin ağıllı çevrilməsi yenidən sənayedə isti bir mövzu halına gəldi. Əslində beynəlxalq marka geyim modasından bəri ...\nGənc istehlakçı qruplarını ələ keçirmək üçün məhsul araşdırması və inkişaf etdirmə istiqaməti olaraq gənclərin ehtiyaclarını almaq\n6 oktyabr 2020, səhər saat on. Parçaları məhsul yeniliyinin mərkəzinə gətirərək, kumaşların müvafiq bilik və xüsusiyyətlərini ziyarət edin. Günortadan sonra idarəetmə şöbəsi müvafiq məzmunu sıraladı və nəzəri izahat üçün müvafiq işçiləri topladı ...\n2020-ci ilin oktyabrında komandasının yeni texnologiyaların öyrənilməsində iştirak etməsinə qərar verildi\n2020-ci ilin oktyabr ayında konsepsiyanı və “insan yönümlü” nü daha yaxşı təmin etmək üçün müştərilərimizə keyfiyyətli xidmətlər təqdim edəcəyik. Müştərilərin daha çox seçim etməsinə icazə verin və komandalarının yeni texnologiyaların öyrənilməsində iştirak etməsinə qərar verin. 6 oktyabrda öyrənməyə başlayacaqlar, buna görə ...\nadmin tərəfindən 20-11-18\nArıq idarəetməni daha yaxşı tətbiq etmək, əməliyyat bacarıqlarını yaxşılaşdırmaq və iş fikirlərini genişləndirmək üçün, 15 mart 2020-ci il tarixində istehsalat ön xətt işçiləri bir həftəlik təqib təlimi keçirmək üçün təşkil edildi. Bu tədqiqatın əsas məzmunu iki hissədən ibarətdir: iş yerlərinin işləmə qabiliyyəti ...\n89 Qessen Yolu, Xarici investisiyalı Sənaye Parkı, Xinjian Bölgəsi, Nanchang City, Jiangxi Province, Çin


Təbabətdə gicitkənlə müalicə » ailehekimiklinikasi.az\nailehekimiklinikasi.az » Gündəm » Gözəllik və təbabət » Təbabətdə gicitkənlə müalicə\nTəbabətdə gicitkənlə müalicə\n-Gicitkənlə müalicə - oynaq əzələ ağrılarında yerli şəkildə və qanaxmalar zamanı dəmləmə şəklində istifadə edilir. Amma mütləq həkimlə məsləhətləşmək vacibdir! Çünki yerli istifadə zamanı allergik reaksiya, daxilə qəbulu zamanı isə qan laxtalanmasını artıra bilər.\n-Keçi piyi ilə müalicə, massaj- soyuqdəymə zamanı, əzələ və -oynaq ağrılarında işlədilir. Kətan parçaya bükülmüş keçi piyi şam alovunda və ya adi alovda isidilir, həmin əriyərək parçaya hopan piy əl ilə götürülür və ağrıyan hissə onunla massaj edilir.\n-Qadın sonsuzluğunda mamaçalar tarixən bəzir yağı (kətan yağı) ilə tampon qoymuşlar və daxilə qəbul etməyi məsləhət görmüşlər.\n-Bəzir yağından xalq arasında eyni zamanda qəbizliyin müalicəsi zamanı qaşıqla daxilə qəbul etməyin və dəmrov kimi dəri xəstəliklərinin yerli müalicəsində effektiv olmasına inanılır.\n-Uşaqsalmış qadına kəklikotu dəmləməsinin suyuna, məhsul unundan xəşil çalar və üzərinə əridilmiş kərə yağı ilə tut doşabı (bəhməz) əlavə edib xüsusi yemək hazırlayardılar ki, itirdiyi enerjini bərpa etsin və iltihab yaranmasın.\n- Süd vəzlərində ağrılar olduqda üç həftə müddətinə şaftalı yarpağı dəmləməsi daxilə qəbul etmək, hər gün yarım stəkan qədər qovrulmamış günəbaxan tumu yemək və at pıtrağı yarpağını isti suda təmiz yuyub yerli şəkildə kompress kimi istifadə etmək tövsiyə edilərdi.\n-Süd vəzlərində ağrılar olduqda çox hissəsi yonca və az hissəsi gicitkən olmaqla bu qatışığı bir qabda dəmləyərək üç həftə qəbul etməyi və onunla yanaşı kələm pörtlədib ilıq şəkildə yerində olaraq istifadə etməyi tövsiyə etmişlər. Pörtlənmiş kələmdən hətta çibanların tez sağalması məqsədilə də istifadə edərdilər.\n-Saç tökülməsinin, saç quruluğunun, saç uclarının haçalanmasının qarşısını almaq, tez uzanması və parlaq olması məqsədilə hər dəfə saçlar yuyulduqdan sonra saçlarına ilıq şəkildə qatıq çəkərək, 5-10 dəqiqə saxlayıb sonra yumuşlar.\n-Sirkə ilə massaj – qızdırmanı, yüksək hərarəti endirmək məqsədilə edilir.\n-Alça turşusu ilə boğaz ağrısı zamanı boyunun ön tərəfinə kompress qoyulur.\nTarix: 6-05-2021, 09:24 / Baxış sayı: 59


“Adımın Əliyevin masasındakı siyahıda olmasını istəmirəm” | Azadliq\n09 Fevral 2018 17:09\nMüsəlman Birliyi Hərəkatının sədri, həbsdə olan ilahiyyatçı Taleh Bağırzadə adının əfv edilməsi üçün dövlət başçısına təqdim olunacaq siyahıya salınmasını istəmir. İlahiyyatçı bu məsələ ilə əlaqədar açıqlama yayıb. Bildirir ki, İnsan Hüquqları üzrə Birgə İşçi Qrupun hazırladığı əfv siyahısına onun da adının daxil edilməsi haqda məlumat alıb. Amma özü bunun əleyhinədir.\nTaleh Bağırzadə yaydığı açıqlamada etirazını belə əsaslandırıb:\nXatırladaq ki, Taleh Bağırzadə 2015-ci il noyabrın 26-da polisin Nardaranda keçirdiyi və altı nəfərin öldüyü əməliyyatında həbs olunub. Ona 20 il həbs cəzası verilib.


Hər il olduğu kimi bu il də dini təqvim aldım. Dini mağazada pulu ödəyib, təqvimi çantama atdım. Evdə kitabçanı vərəqləyəndə gördüm ki, aldığım təqvim kitabı əvvəlki illərdə aldığım kitablardan çox fərqlənir. Vərəqləri çox kobud (üst vərəqindən başqa), ağ-qara, qəzet vərəqlərinə bənzəyir.\nƏvvəlki kitablarda səhifələr keyfiyyətli materialdan hazırlanırdı, üstəlik balaca kitab olmasına baxmayaraq rəngli dini şəkillər, kəlamlar yazılırdı. Bu ilin təqvim kitabında isə onu görmədim.\nBunların hamısı bir kənara, kitabçanın üz hissəsində illəri göstərən rəqəmlər yapışdırılmışdı. Onu qopartdıqda isə altında köhnə - 2012-ci il yazılmışdı. Çox əsəbləşdim və həqiqətən də təsir etdi ki, artıq dini mağaalarda da insanları aldatmaqla pul qazanmağa başlayıblar.\nÖzü də əvvəlki illər keyfiyyətli dini təqvim kitabçasını 1 manata alırdıqsa, artıq bu il saxta təqvimlərin də qiymətini qaldırıb 1 manat 30 qəpik ediblər. Keyfiyyət aşağı, qiymət isə yuxarı... Çox təəssüf! Bu gedişlə biz hara gedirik?!


11 Oktyabr, 2015 [02:12]\nXəbər verildiyi kimi, dünən Azərbaycan Respublikasının Milli Təhlükəsizlik Nazirliyi ləğv edilib. Belə ki, ölkə başçısının sərəncamı ilə ölkədə “xüsusi xidmət orqanlarının fəaliyyətinin səmərəliliyini artırmaq və dövlət idarəetmə strukturunu təkmilləşdirmək məqsədi ilə” MTN-in əsasında Azərbaycan Respublikasının Dövlət Təhlükəsizliyi Xidməti və Azərbaycan Respublikasının Xarici Kəşfiyyat Xidməti yaradılıb.\nMTN YAP hakimiyyəti dövründə tarixin arxivinə göndərilən ilk nazirlik deyil. Bunadək daha bir neçə nazirlik oxşar taleyi yaşamalı olub.\nSaytımızın bununla bağlı apardığı araşdırma nəticəsində məlum olub ki:\nYAP hakimiyyətinin ilk ləğv etdiyi nazirliklərdən biri Xarici İqtisadi Əlaqələr Nazirliyidir. Bu nazirlik 2 iyun 1992-ci ildə o vaxt Azərbaycan Respublikası Prezidentinin səlahiyyətini həyata keçirən Ali Sovet sədri İsa Qəmbərin sərəncamı ilə yaradılmışdı.\n“Xarici iqtisadi fəaliyyət sahəsində idarəetmə sistemini təkmilləşdirmək, dövlət nəzarətini gücləndirmək və Azərbaycan Respublikasının mənafeyini təmin etmək məqsədi ilə və “Respublikanın iqtisadi və ictimai-siyasi həyatını sabitləşdirmək sahəsində əlavə tədbirlər haqqında” Azərbaycan Respublikasının Qanununa uyğun olaraq” imzalanan qərarda Dövlət İqtisadiyyat və Planlaşdırma Komitəsinin Xarici İqtisadi Əlaqələr Komitəsi bazasında Azərbaycan Respublikasının Xarici İqtisadi Əlaqələr Nazirliyinin yaradıldığı bildirilirdi.\nAmma Heydər Əliyevin hakimiyyətə gəlişindən bir müddət sonra həmin nazirlik ləğv olundu.\nMaraq üçün deyək ki, bir zamanlar həmin nazirliyə rəhbərlik etmiş Nicat Quliyev hazırda həbsdədir. Quliyev 1993-1995-ci illərdə bu quruma rəhbərlik edib. Sonra Acarıstana gedib və 2004-cü ilədək orda prezident Aslan Abaşodzenin müşaviri kimi çalışıb. Bundan sonra Azərbaycana qayıdıb və Türkiyə və Azərbaycanda bizneslə məşğul olub. O, ilk dəfə 2005-ci il oktyabrın 19-da da həbs edilmişdi. O zaman sabiq nazirə qarşı dövlət çevrilişinə cəhddə iştirak etmək maddəsi ilə ittiham irəli sürülmüşdü.\nOnu ikinci dəfə 2013-cü ildə həbs ediblər. Hazırda da həbsdə yatan Quliyev elan olunan rəsmi ittihamın qondarma olduğu, onun əslində müxalif Milli Şura ilə gizli əməkdaşlıq şübhəsinə görə şərlənərək cəzalandırıldığı güman edilir.\nYAP hakimiyyəti dövründə həm təşkil, həm də ləğv edilən Dövlət Əmlakı Nazirliyi isə Azərbaycanın mərhum prezidenti Heydər Əliyevin 1999-cu il 24 dekabr tarixli 229 nömrəli Fərmanı ilə yaradılmışdı.\nNazirlik Azərbaycan Respublikasında dövlət mülkiyyətinin özəlləşdirilməsi, idarə edilməsi və onun barəsində sərəncam verilməsi sahəsində dövlət siyasətinin, dövlət mülkiyyətinin özəlləşdirilməsinin, dövlət əmlakının idarə edilməsinin və onun barəsində sərəncam verilməsinin, dövlət müəssisələrinin dövlətsizləşdirməyə hazırlanmasını, habelə sağlamlaşdırılması və özəlləşdirmədən sonra dirçəldilməsi üçün müəyyən edilmiş tədbirlərin həyata keçirilməsini təmin edən mərkəzi icra hakimiyyəti orqanı hesab olunurdu.\nBu nazirliyin ömrü cəmi iki il çəkmiş və 2011-ci ildə ləğv edilmişdi.\nAdı artıq tarixə qovuşmuş daha bir nazirlik – Ticarət Nazirliyi 1997-ci ildə yaradılmışdı. Onun ömrü də az – cəmi 4 il çəkmiş və 2001-ci ildə ləğv edilmişdi.\nTicarət Nazirliyi Azərbaycan Respublikasında daxili va xarici ticarət sahəsində vahid dövlət siyasətinin həyata keçirilməsini, beynәlxalq ticarәt təşkilatları ilə əlaqələrin tənzimlənməsini təmin edən mərkəzi icra hakimiyyəti orqanı funksiyasını yerinə yetirirdi.\n2001-ci ildə ləğv edilən başqa bir nazirlik isə İqtisadiyyat Nazirliyi idi.\nYuxarıda haqqında danışdsığımız üç nazirliyin – Dövlət Əmlakı, Ticarət və İqtisadiyyat nazirliklərinin ləğv edilməsindən sonra onların əsasında İqtisadi İnkişaf Nazirliyi yaradılmışdı. Hazırda həmin nazirlik İqtisadiyyat və Sənaye Nazirliyi adlanır.\nYAP hakimiyyəti dövründə ləğv edilən nazirliklərdən biri də Mətbuat və İnformasiya Nazirliyidir. 14 il öncə ləğv olunan və müxtəlif dövrlərdə Sirus Təbrizli, Sabir Rüstəmxanlı kimi tanınmış simaların rəhbərlik etdiyi bu nazirliyin funksiyası də kütləvi informasiya vasitələrinin fəaliyyətinə nəzarət idi.\n“Azərbaycan Respublikasının Mətbuat və İnformasiya Nazirliyinin ləğv edilməsi haqqında” 2001-ci il 19 aprel tarixli prezident fərmanında bu qərar “dövlət idarəetmə strukturunu təkmilləşdirmək məqsədi ilə” izah olunurdu.


Aqşin Mehdiyev: GUAM ölkələrinin daimi nümayəndələri ayda bir dəfə Avropa Şurasında görüşəcəklər\n3 Aprel 2006 19:01 (UTC+04:00)\nGUAM (Gürcüstan, Ukrayna, Azərbaycan, Moldova) təşkilatına üzv ölkələrin Avropa Şurasındakı daimi nümayəndələri təşkilat çərçivəsində əməkdaşlığının mümkün yollarının və onun struktur bölmələrinin müzakirəsi məqsədilə ayda bir dəfə görüş keçirəcəklər. Bu barədə Trend ə Azərbaycanın AŞ-dəki daimi nümayəndəsi, səfir Aqşin Mehdiyev bildirib.\nOnun sözlərinə görə, bu qərar daimi nümayəndələrin Strasburqda keçirilən son iclasının yekunlarına əsasən qəbul edilib. "Tərəflər GUAM-ı narahat edə bilən məsələlərə birgə yanaşılmanı işləyib hazırlamaq üçün daim fəaliyyət göstərən məsləhətləşmələr mexanizminin və praktiki əməkdaşlığın yaradılmasına dair razılıq əldə edib"-deyə A. Mehdiyev qeyd edib.\n"Bütün bu məsələlərlə bağlı konkret razılaşma əldə olunub və biz ümid edirik ki, bu mexanizm işləyəcək"-deyə azərbaycanlı diplomat qeyd edib və bildirib ki, GUAM ölkələri daimi nümayəndələrinin arasındakı məsləhətləşmələr öncə də mövcud idi, amma daimi xarakter daşımırdı.\nGürcüstandan gələn avtomobildə xeyli miqdarda dərman preparatı aşkarlanıb


Suriya İsraillə əlaqədar BMT-yə məktub göndərib\nYayınlanma tarixi:18.03.2017 11:40:55\nSuriya Xarici İşlər Nazirliyi Sionist İsrail rejiminin beynəlxalq hüquq, BMT bəyannamələri və Suriyanın milli suverenliyini açıq şəkildə pozmasına etiraz məqsədi ilə BMT Baş katibi və Təhlükəsizlik Şurasının sədrinə iki ayrı məktub göndərib...\nİslamazeri.az-ın Suriyanın "əl-Əxbariyyə" TV kanalına istinadən verdiyi xəbərə görə, Suriya Xarici İşlər Nazirliyinin BMT Baş katibi və Təhlükəsizlik Şurasının sədrinə göndərdiyi məktublarda sionist rejimin Suriyaya qarşı təcavüzkar mövqeyini haqlı çıxartmaq üçün irəli sürdüyü bəhanələrin beynəlxalq ictimai rəyə təsir etmək üçün dəyərsiz işlər olduğunu bildirib.\nSionist rejimin Suriyanın Qolan təpələri və Cənubi Livanın bir qismini işğal səbəbini açıqlamaqda hər dəfə uğursuz olduğuna toxunulan həmin məktublarda, BMT Baş katibi və TŞ-nın sədrindən sionist rejimin hücumlarını qınaması tələb olundu.\nSuriya XİN həmçinin BMT-in sionist rejimdən Suriyada terrorçulara dəstəyinə son verərək, terrorçuluqla bağlı BMT TŞ-nın bəyannamələrini tətbiq etməsi və Qolan təpələrindən geri çəkilməsini istəməsi vurğulanıb.\nBu arada Suriya ordusunun müttəfiqləri "Əməliyyat Mərkəzi" də sionist rejimin cümə günü Suriya hava məkanını pozmasına etiraz məqsədi ilə hücumun Amerika və sionist rejimin silahlı terrorçulara dəstək kontekstində aparıldığını bildiriblər.\nMəlum olduğu kimi, sionist İsrailin döyüş təyyarələri Homsun şərq ətrafında Palmira yolunda əl-Bəric bölgəsində bir hərbi bazaya hücum etmək istəmiş; Lakin Suriya ordusunun hava hücumundan müdafiə batareyaları təcavüzkar təyyarələrdən birini vurub endirmiş, digərləri isə ərazidən qaçmağa məcbur olmuşdular.\nHəmçinin oxu: Suriya ordusu İsrailin hərbi təyyarəsini vurdu


'Sabah'ın məşqçisi: 'Mayın sonuna qədər oynamayacağıq' - Ens.az - 4 dildə xəbərlər və ensiklopediya\n'Sabah'ın məşqçisi: 'Mayın sonuna qədər oynamayacağıq'\n"Burada çempionat uzun müddətdir ki, dayandırılıb. Dünən ən azı mayın sonuna qədər oynamağın təhlükəsiz olmayacağına dair rəsmi məlumat aldıq".\n"Report" xəbər verir ki, bu fikirləri "Sabah" futbol komandasının məşqçisi Marko Lozo "Sportklub" nəşrinə müsahibəsində deyib.\nLozo "Sabah"a gəlməmişdən öncə ölkə futbolu barədə çox şey bilmədiyini vurğulayıb: "Amma indi yaxşı mənada təəccübləndiyimi söyləyə bilərəm. İki klub keyfiyyət baxımından ayrıdır. Bunlar "Neftçi" və "Qarabağ"dır. Digərləri isə eyni səviyyədədir. Hazırda Premyer Liqada 8 komanda var, amma növbəti mövsüm 10 olacaq".\nXorvatiyalı məşqçi çempionatdakı hazırkı durumdan razı olmadıqlarını söyləyib: "Turnir cədvəlindəki vəziyyətdən çox məmnun deyilik, amma yuxarıda bizə qonşu olan pillədəkilərlə xal fərqi çox azdır və məqsədimiz mövsümü üçüncü pillədə başa vurmaqdır. Jelko Sopiç və mənə burada bir şey etmək üçün vaxt lazımdır. Buna görə səbrli olmalıyıq".\nQeyd edək ki, "Sabah" komandası Premyer Liqada 20 turdan sonra 21 xalla 6-cı pillədə qərarlaşıb. Koronavirus pandemiyası ilə əlaqədar çempionata aprelin 14-dək fasilə verilib. Bu qərar martın 13-də qəbul olunub.


Azərbaycan və Türkiyə hər cür təhdidə qarşı bir yerdə olacaq - İki sahil\n01 oktyabr 2020 15:53 Bütün xəbərlər Haqqımızda Əlaqə\n13 avqust 2020 16:30\n“İkinci vətənimiz Azərbaycanda olmaqdan mən və dostlarım böyük məmnuniyyət, həyəcan duymaqdayıq”.\nAPA-nın xəbərinə görə, bunu Azərbaycanda səfərdə olan Türkiyənin Milli Müdafiə naziri Hulusi Akar deyib.\n“Bizim tariximiz, dilimiz, ürfanımız, mədəniyyətimiz birdir. Canımız bir, qanımız birdir. Bir ananın iki oğlu olan Türkiyə və Azərbaycan arasında münasibətlər həqiqi qardaşlıq münasibətləridir. İki bədəndə bir can olan bu qardaşlığımız bizim üçün vaz keçilməzdir. “Bir millət, iki dövlət” olan Azərbaycan və Türkiyə keçmişdə olduğu kimi bu gün də hər cür təhdid və təhlükəyə qarşı, kədərdə və iftixarda bir və bərabər olub, bundan sonra da olacaqdır. Bundan heç kimin şübhəsi olmasın. Geopolitik problemlərin, terrorun, qanunsuz miqrasiyanın və təhlükəsizlik qayğılarının sürətlə artdığı bir vaxtda Türkiyə və Azərbaycanın əməkdaşlığı son dərəcə əhəmiyyətlidir. Bu səbəblə can qardaşımız Azərbaycanla hər sahədə davam edən sağlam münasibətlərimizi daha da inkişaf etdirmək üçün çalışmalarımız artaraq davam etməkdədir. Türkiyə və Azərbaycan, köklü tarixi, dinamik əhalisi, hər ötən gün böyüyən iqtisadiyyatı və güclü ordusu ilə Qafqazda və bölgəmizdə sülh və istiqrarın qarantı olmaya davam edəcəkdir. İcra edilən təlimlər də səylərimiz bir göstəricisidir”, - deyə H. Akar bildirib.\n01 oktyabr 2020 15:34\nAİ-da Qarabağ həqiqətlərini yaymaq üçün yeni portal yaradılıb\n01 oktyabr 2020 15:22\nXalq Prezidentin mübarizəsini qətiyyətlə müdafiə edir\n01 oktyabr 2020 15:18\nTürkiyənin Avrasiya Strateji Araşdırmalar Mərkəzi Dağlıq Qarabağ münaqişəsi ilə bağlı bəyanat yayıb\n01 oktyabr 2020 15:15\nEgemen Bağış: Azərbaycan öz iradəsini ortaya qoyub\n01 oktyabr 2020 15:12


28 Sentyabr Ümumdünya Quduzluqla Mübarizə Günüdür\nBu tarix Quduzluğa Nəzarət üzrə Qlobal Alyansın təşəbbüsü ilə yaradılıb (Global Alliance for Rabies Control) və 2007-ci ildən başlayaraq hər il səhiyyə və baytarlıq təşkilatlarının dəstəyi ilə qeyd olunur.\nBu gün quduzluq xəstəliyinin yayılması probleminə, eləcə də onun fəsadlarına diqqət yetirmək üçün nəzərdə tutulub.\n28 sentyabr tarixinin seçilməsi isə 1895-ci ilin həmin günündə quduzluğa qarşı hazırlanmış ilk peyvəndin banilərindən olan mikrobioloq Lui Pasterin vəfatı ilə bağlıdır.\nQuduzluq bütün növ istiqanlı heyvanların və insanların xüsusi təhlükəli virus mənşəli və iti gedişli xəstəliyi olub mərkəzi sinir sisteminin ağır pozğunluqları-ensefalomielitlə xarakterizə olunur. Xəstəlik Antarktida qitəsi və bir sıra ada dövlətləri istisna olmaqla bütün dünyada geniş yayılmışdır.\nTəbii şəraitdə yoluxma quduzluqla xəstə heyvanların sağlam heyvan və insanları dişləməsi nəticəsində virus ağız suyu vasitəsi ilə orqanizmə daxil olaraq sinir sistemi ilə baş beyində (babeş-neqri cisimciklərinə təsadüf olunur) lokalizasiya edir.\nOrqanizmə daxil olmuş virus sinir toxumaların hüceyrələrində toplanır. Sonra sinir yolu vasitəsilə bir başa və ya onurğa beyni ilə mərkəzi sinir sisteminə keçir. Mərkəzi sinir sistemində virus çoxaldıqdan sonra buradan periferiyaya doğru yönəlir və ən çox seliklə vəzilərini innervasiya edən sinirlərə toplanır. Mərkəzi sinir sistemində virus hüceyrələri parçalayır, sonra hüceyrəarası sahəyə düşüb buradan yeni hüceyrəyə keçir. Sinir hüceyrələrinin zədələnmələri ilə əlaqədar olaraq ürəyin və tənəffüs sisteminin iflici ilə ölüm baş verir.\nQuduzluğa yoluxmuş heyvanları müalicəsi mümkün olmadığı üçün yoluxmuş heyvanlar məcburi zərərsizləşdirilir.